text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Masikili. Zaburi ya Asafu.+
78 Bwoko bwanjye, nimwumve amategeko yanjye,+Mutege amatwi amagambo yo mu kanwa kanjye.+
2 Ndabumbuza akanwa kanjye imigani,+Mvuge ibisakuzo bya kera,+
3 Ibyo twumvise tukabimenya,+Tubibwiwe na ba sogokuruza.+
4 Ntitwabihishe abana babo,+Ndetse twabibwiye ab’igihe cyakurikiyeho,+
Tubabwira ibisingizo bya Yehova n’imbaraga ze,+N’ibintu bitangaje yakoze.+
5 Yashyizeho ibyo kwibutsa Yakobo,+Ashyira amategeko muri Isirayeli,+
Ni ukuvuga ibyo yategetse ba sogokuruza,+Ngo babimenyeshe abana babo,+
6 Kugira ngo ab’igihe kizakurikiraho, ari bo bana bari kuzavuka, babimenye,+Na bo bazahaguruke babibwire abana babo,+
7 Kugira ngo biringire Imana,+Be kwibagirwa ibyo Imana yakoze,+ ahubwo bumvire amategeko yayo;+
8 Kandi be kuzaba nka ba sekuruza+Bari ibigande n’ibyigomeke;+
Ntibari barateguye imitima yabo,+Imitima yabo ntiyari itunganiye Imana.+
9 Nubwo bene Efurayimu bari abahanga mu kurashisha umuheto,+Basubiye inyuma ku munsi w’urugamba.+
10 Ntibakomeje isezerano ry’Imana,+Banze kugendera mu mategeko yayo.+
11 Nanone bibagiwe imigenzereze yayo,+N’imirimo yayo itangaje yaberetse.+
12 Yakoreye ibintu bitangaje imbere ya ba sekuruza,+Mu gihugu cya Egiputa,+ mu karere ka Sowani.+
13 Yagabanyije inyanja mo kabiri kugira ngo ibambutse,+Ituma amazi ahagarara nk’urugomero.+
14 Yabayoboraga ku manywa ikoresheje igicu,+Ikabayobora ijoro ryose ikoresheje urumuri rw’umuriro.+
15 Yasatuye ibitare mu butayu,+Kugira ngo ibahe amazi yo kunywa menshi nk’ay’imuhengeri.+
16 Yatumye imigezi isohoka mu rutare,+Ituma amazi atemba nk’inzuzi.+
17 Ariko bakomeje kuyicumuraho,+Bigomeka ku Isumbabyose bari mu karere katagira amazi.+
18 Bagerageje Imana mu mitima yabo,+Bayisaba ibyokurya ubugingo bwabo bwifuzaga.+
19 Nuko batangira kuvuga Imana nabi,+Bati “ese Imana ishobora kuduhera ibyokurya muri ubu butayu?”+
20 Dore yakubise urutare+Kugira ngo amazi adudubize n’imigezi itembe.+
“Mbese ishobora no kuduha ibyokurya,+Cyangwa gutegurira ubwoko bwayo ibibutunga?”+
21 Ni cyo cyatumye Yehova arakara abyumvise,+Maze umuriro ukongerezwa Yakobo,+N’uburakari bugurumana bukongerezwa Isirayeli,+
22 Kuko batizeye Imana,+Kandi ntibiringire agakiza kayo.+
23 Yategetse ibicu byo hejuru,Kandi ikingura inzugi zo mu ijuru.+
24 Yakomeje kubagushiriza manu yo kurya,+Ibaha impeke ziturutse mu ijuru.+
25 Abantu bariye umugati w’abanyambaraga,+Iboherereza ibyokurya bararya barahaga.+
26 Yahuhishije umuyaga mu kirere uturutse iburasirazuba,+Ihuhisha umuyaga uturutse mu majyepfo ikoresheje imbaraga zayo.+
27 Yabagushirije ibyokurya byinshi nk’umukungugu,+Ibagushiriza n’inyoni nyinshi nk’umusenyi wo ku nyanja.+
28 Yakomeje kuzigusha hagati mu nkambi,+Zigwa mu mpande zose z’amahema yayo.+
29 Barariye barahaga cyane,+Ibyo bifuzaga irabibaha.+
30 Ariko bakomeje kurarikira ibyokurya;Ibyokurya byari bikiri mu kanwa kabo,+
31 Igihe uburakari bw’Imana bwabakongerezwaga,+Maze ikica abanyambaraga bo muri bo,+
Ikagusha abasore bo mu Bisirayeli.
32 Nubwo ibyo byose byababayeho, bakomeje gukora ibyaha,+Ntibizera imirimo yayo itangaje.+
33 Ni cyo cyatumye ishyira iherezo ku minsi yabo nk’uko umwuka ushira,+N’imyaka yabo ikayirangiza ibaciyemo igikuba.
34 Igihe cyose yabicaga, na bo barayibaririzaga;+Baragarukaga bagashaka Imana.+
35 Bibukaga ko Imana ari yo Gitare cyabo,+Bakibuka ko Imana Isumbabyose ari yo Muhozi wabo.+
36 Bagerageje kuyishukisha akanwa kabo,+Bagerageza no kuyibeshyeshya ururimi rwabo.+
37 Ariko umutima wabo ntiwari uyitunganiye,+Kandi ntibabaye indahemuka ku isezerano ryayo.+
38 Nyamara yabagiriraga imbabazi,+ igatwikira ibyaha byabo+ ntibarimbure;+Incuro nyinshi yarigaruraga igacubya uburakari bwayo,+
Ntibyutse umujinya wayo wose.
39 Yakomezaga kwibuka ko ari abantu buntu,+Ko umwuka ubavamo ntugaruke.+
40 Bayigomekagaho kenshi mu butayu,+Bakayibabariza ahadatuwe!+
41 Bagerageje Imana kenshi,+Bababaza Uwera wa Isirayeli.+
42 Ntibibutse ukuboko kwayo,+Ku munsi yabacunguriyeho ikabakiza umwanzi.+
43 Ntibibutse ukuntu yakoreye ibimenyetso muri Egiputa,+N’uko yakoreye ibitangaza mu karere ka Sowani.+
44 Ntibibutse ukuntu imigende ya Nili yabo yayihinduye amaraso,+Ku buryo batashoboye kunywa amazi y’imigezi yabo.+
45 Yabateje ibibugu kugira ngo bibarye,+Ibateza n’ibikeri kugira ngo bibarimbure.+
46 Umusaruro wabo yawugabije inyenzi,N’ibyo baruhiye ibigabiza inzige.+
47 Imizabibu yabo yayicishije urubura,+N’ibiti byabo byo mu bwoko bw’imitini ibyicisha amahindu.+
48 Amatungo yabo aheka imizigo yayagabije urubura,+Kandi amatungo yabo iyateza icyorezo gikomeye.
49 Yabasutseho uburakari bwayo bugurumana,+N’umujinya n’amagambo akaze yo kubamagana, n’ibyago,+Kandi iboherereza intumwa z’abamarayika zo kubateza amakuba.+
50 Yateguriye inzira uburakari bwayo.+Ntiyarinze ubugingo bwabo urupfu,
Ubuzima bwabo yabugabije icyorezo.+
51 Amaherezo yica uburiza bwose bwo muri Egiputa,+Ubwo ubushobozi bwabo bwo kubyara bwatangiriyeho mu mahema ya Hamu.+
52 Nuko ituma ubwoko bwayo bugenda nk’umukumbi,+Ibuyobora mu butayu nk’ubushyo.+
53 Yabayoboye mu mutekano, kandi nta bwoba bagize.+Inyanja yarengeye abanzi babo.+
54 Nuko irabazana ibageza mu gihugu cyayo cyera,+Muri aka karere k’imisozi miremire ukuboko kwayo kw’iburyo kwigaruriye.+
55 Yirukanye amahanga kubera bo,+Ibagabanya umurage+ ikoresheje umugozi ugera,
Bityo ituza imiryango y’Abisirayeli mu mazu yabo bwite.+
56 Nyuma yaho batangira kugerageza Imana Isumbabyose no kuyigomekaho,+Ntibakomeza ibyo yabibutsaga.+
57 Bakomeje gusubira inyuma no kuriganya nka ba sekuruza;+Barahindukiye bamera nk’umuheto utareze.+
58 Bakomezaga kuyirakaza bitewe n’utununga twabo,+Bakayitera gufuha bitewe n’ibishushanyo byabo bibajwe.+
59 Imana yarabyumvise+ irarakara cyane,+Maze izinukwa Abisirayeli.+
60 Amaherezo ireka ihema ry’i Shilo,+Ari ryo hema yatuyemo hagati y’abantu bakuwe mu mukungugu.+
61 Nuko itanga imbaraga zayo zijyanwa mu bunyage,+N’ubwiza bwayo ibuhana mu maboko y’umwanzi.+
62 Yagabije ubwoko bwayo inkota,+Irakarira cyane abo yagize umurage wayo.+
63 Umuriro wakongoye abasore babo,N’abari babo ntibaririmbirwa indirimbo z’ubukwe.+
64 Abatambyi babo bishwe n’inkota,+Abapfakazi babo ntibabaririra.+
65 Nuko Yehova akanguka nk’uwari usinziriye,+Ameze nk’umunyambaraga usindutse divayi.+
66 Yica abanzi be abaturutse inyuma,+Abagira igitutsi kugeza ibihe bitarondoreka.+
67 Yanze abo mu ihema rya Yozefu,+Ntiyatoranya umuryango wa Efurayimu.+
68 Ahubwo yatoranyije umuryango wa Yuda,+Umusozi wa Siyoni, uwo yakunze.+
69 Yubatse urusengero rwe nk’impinga z’imisozi,+Nk’uko yashimangiye imfatiro z’isi kugeza ibihe bitarondoreka.+
70 Nuko atoranya umugaragu we Dawidi,+Amuvanye mu rugo rw’amatungo.+
71 Yamuvanye inyuma y’izonsa,+Aramuzana kugira ngo aragire ubwoko bwe bw’aba Yakobo,+Ngo aragire Abisirayeli yagize umurage we.+
72 Yabaragiranye umutima uboneye,+Kandi abayoborana ubuhanga.+
Yohereze
Yohereze
BIBILIYA-UBUHINDUZI BW'ISI NSHYA
Zaburi 78
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 3, 17-21 ; 4, 1)
3,17Mwese bavandimwe, mugenze nkanjye kandi mwitegereze abakurikira urugero tubahaye. 18Koko rero nabibabwiye kenshi kandi n’ubu ndabivugana amarira : hariho benshi bagenza nk’abanzi b’umusaraba wa Kristu. 19Amaherezo yabo ni ukorama; kuko inda yabo bayigize Imana yabo, maze bakikuriza mu byagombaga kubatera isoni, bo baharanira iby’isi gusa. 20Twebweho iwacu ni mu ijuru ; ni ho hazaturuka Umukiza dutegereje, Umwami wacu Yezu Kristu, 21We uzahindura ukundi umubiri wacu wa gitindi, ugasa n’umubiri we wakirana ikuzo, akoresheje ububasha afite bwigarurira byose. 4,1Nuko rero, bavandimwe banjye nkunda kandi nkumbuye cyane, mwebwe byishimo byanjye n’ingororano yanjye, nimukomere mutyo muri Nyagasani, nkoramutima zanjye !
ZABURI (Zab 122 (121), 1-2, 3-4a, 4b-5)
Inyik/ Nimuze tujye mu Ngoro y’Imana twishimye !
Mbega ibyishimo nagize igihe bambwiye,
bati “Ngwino tujye mu Ngoro y’Uhoraho !”
None urugendo rwacu rutugejeje
ku marembo yawe, Yeruzalemu !
Yeruzalemu, uri umurwa wubatse neza,
umugi ucinyiye cyane.
Aho ni ho imiryango ya Israheli,
imiryango y’Uhoraho iza mu mutambagiro.
Aho ni ho Israheli iza gusingiza Uhoraho uko yabitegetswe ;
ni ho hari intebe y’ukomoka kuri Dawudi,
intebe yicaraho igihe aca imanza.
IBANGONDIRIMBO RIBANZIRIZA IVANJILI (1 Yh 2, 5)
Alleluya Alleluya.
Ukurikiza ijambo rya Kristu,
muri we urukundo ruba rwuzuye koko.
Alleluya.
IVANJILI
+ Luka (Lk 16, 1-8)
Muri icyo gihe, 1Yezu akomeza kubwira abigishwa be ati “Habayeho umuntu w’umukungu wari ufite umunyabintu yashinze ibintu bye, maze bamumuregaho ko abipfusha ubusa. 2Aramuhamagaza aramubwira ati “Ibyo numva bakuvugaho ni ibiki ? Murikira ibyanjye kuko kuva ubu utazongera kumbera mu bintu.” 3Nuko uwo munyabintu aribaza ati “Nzabigenza nte ko databuja ankuye mu bintu bye ? Guhinga ? Sinabishobora. Gusabiriza ? Binteye isoni. 4Mbonye uko nzabigenza, kugira ngo nimara kuva mu bintu bye nzabone abanyakira iwabo.” 5Nuko ahamagaza abarimo imyenda ya shebuja bose, umwe, umwe, maze ahera ku wa mbere aramubaza ati “Databuja umufitiye umwenda ungana iki ?” 6Undi aramusubiza ati “Ibibindi ijana by’amavuta y’imizeti.” Umunyabintu aramubwira ati “Akira urupapuro rwawe, wicare wandikeho vuba ko ari mirongo itanu.” 7Hanyuma abaza undi ati “Wowe se urimo mwenda ki ?” Aramusubiza ati “Imifuka ijana y’ingano.” Aramubwira ati “Akira urupapuro rwawe, wandikeho ko ari mirongo inani.” 8Nuko shebuja atangarira uwo mugaragu w’umuhemu, kuko yamenye kwiteganyiriza. Koko abana b’iyi si mu mibanire yabo, barusha ubwenge abana b’urumuri.”

robotstxt: allowed

filter: keep


text:
Ntawabona amagambo yo gushimira inkotanyi zabohoye u Rwanda-Izabiriza
Ubwo mu Murenge wa Ngoma ho mu Karere ka Huye bizihizaga isabukuru y’imyaka 21 u Rwanda rumaze rubohowe, Jeanne Izabiriza, umunyamabanga nshingwabikorwa w’Intara y’amajyepfo, na we utuye muri uyu murenge, yavuze ko nta wabona amagambo yo gushimira Inkotanyi zabohoye u Rwanda.
Mu ijambo rye, Madamu Izabiriza hari aho yagize ati “hari abavuga ngo bamaze imyaka 21, kuko iyayibanjirije yari mibi cyane.†Yunzemo ati “Ubu se umuntu yabwira iki Inkotanyi? Kwandika se birahagije? Kuririmba se birahagije? Gukora ibyiza se birahagije? Gutetesha se birahagije?†Ngo nta wabona amagambo ashimira bikwiye Inkotanyi zabohoye u Rwanda.
Yashimiye Inkotanyi rero zatabaye igihugu igihe cyari cyabaye umuyonga agira ati “Nkotanyi nziza, ni ukuri mbikuye ku mutima mwarakoze. “
Yunzemo kandi ati “Mwishwe n’inzara, mwishwe n’inyota, mwishwe n’imbeho yo mu birunga, mwicwa n’abashakaga koreka u Rwanda, murwana no guhagarika jenoside, ntacyo mufite, ariko mwari mufite mwuka wera, Imana ibari imbere, ni yo mpamvu mvuga ko muri intumwa z’Imana.â€
Eugène Kayiranga Muzuka, umuyobozi w’Akarere ka Huye, na we yashimiye Inkotanyi, ndetse anashishikariza Abanyengoma gukora cyane, kuko ngo kwibohora nyako ari ugutera imbere, ndetse no guharanira ubusugire bw’igihugu kuri buri munyarwanda.
Yagize ati “buri wese ku rwego rwe agomba kumva ko ibikorwa bye bigomba gutera imbere, umunsi ku wundi, akagira intambwe atera, nta gusubira inyuma. Ukumva ko ugomba kurwanya uwo ari we wese washaka kudusubiza inyuma. Igihe cyose ukumva ko kuvugwa neza kw’igihugu, ubusugire bw’igihugu, ari yo neza yawe nk’umwenegihugu.â€
Clip 2
Ibirori byo kwizihiza umunsi wo kwibohora mu Murenge wa Ngoma, byitabiriwe na bamwe mu bahatuye, ariko byitabirwa kurushaho n’abanyeshuri biga mu mashuri abanza n’ayisumbuye yo muri uyu murenge, ndetse n’abamotari kimwe n’abanyonzi bahakorera.
Ibi birori kandi byanaranzwe no gucinya akadiho, haba ku bantu bakuru ndetse no ku bana, haba mu ndirimbo zirata Inkotanyi, mu zirata insinzi, n’izindi.


text:
Abagore bakunda utuntu dushya mu rukundo, by’umwihariko mu misomanire yabo n’abakunzi babo.
Akenshi kubera kureba filime nyinshi no gusoma ibitabo bivuga ku rukundo, abagore benshi bafite ubwoko bw’uburyo basomwamo (kisses) bahora barota guhabwa nk’uko tubikesha urubuga amerikanki.com.
1.Gusomwa ari ku rukuta
Gusoma umugore umushyize ku rukuta bimwereka ko umushaka bikabije dore ko akenshi muba munahumekera hejuru nk’abavuye kwiruka, ibyo rero bikamunezeza. Ibi ngo biba byiza cyane iyo umusoma unamukorakora mu misatsi.
2.Gusomwa ku gahanga
Ubu ni uburyo bwiza cyane bwo kwereka umugore wawe ko umwitayeho kandi akuri ku mutima. Gusoma umukunzi wawe ku gahanga ni ibintu bidateye isoni kuko wabikora byaba mu ruhame cyangwa se muri mwenyine kandi ngo biramunezeza igihe cyose ubikoze.
3.Gusomwa aciwe mu ijambo
Ubusanzwe abagore bakunda ko bavuga umubago akumva atabaciye mu ijambo, ariko ngo iyo yarimo avuga hanyuma umugabo akamutunguza agasomyo…nta kiryoha nkabyo.
Usibye kuba biryohera umutima w’umugore, ngo bishobora no guha indi sura ikiganiro cyanyu, niba mwatonganaga bikarangirira aho, niba ari ibyo umugabo yari yavuze ntimubyumvikaneho nabyo ngo umugore ahita abyumva vuba. Niba kandi byari n’ikiganiro gishimishije, gishimisha kurushaho.
4.Gusomwa ahumurizwa mu gihe arimo kurira
Rimwe na rimwe iyo umugore arira ababaye ntabwo aba akeneye ko uza ngo umutege amatwi nk’ibisanzwe ahubwo aba akeneye ko wamuba iruhande ukamuha kumva ko arinzwe. Uburyo bwiza bwo kumwereka ibi rero si ukubimubwira ahubwo ni ukumuhobera ubundi ukamusoma.
5.Gusomwa atunguwe mu gihe aryamye
Umugore wese ashimishwa no kuba yaryama, hanyuma mu gihe ari muri twa dutotsi turyoshye akumva umugabo amusomye mu misatsi, ku gahanga, ku nda, mu mugongo, ku munwa, n’ahandi.
6.Gusomwa hari umuziki
Ibi ngo bituma umugore yumva urukundo rwanyu ruryoshye nk’urwo muri filime. Iyo harimo indirimo y’urukundo rero biba akarusho kuko yumva ari nk’aho urimo uramuririmbira. Akenshi ngo iyi ndirimbo ahita anayifata nk’iyubahiriza urukundo rwanyu bityo iteka uko ayumvise akibuka bya bihe byiza mwagiranye.
Kuri uru rutonde twakongeraho agasomyo ko mu mvura munyagirwa, n’ako mu mwijima mwitegereza inyenyeri n’ukwezi.


text:
Isombe ni imboga zitekwa cyane muri aka karere. Hari uburyo bwinshi bwo kuzitunganya mbere yo kuziteka. Mu masoko hari izo bacuruza ziseye ariko ntiwakwizera isuku yazo .I byiza ni ukuzisukurira hanyuma ukazisekura cyangwa se ukabona kuzijyana ahari imashini ngo bazisye. Ubu rero ni bumwe mu buryo wakoresha bigatuma uteka isombe zisukuye kandi zigashya vuba.
Uko wategura isombe mbere yo kuziteka :
Gura isombe zigitoshye, 1 kg cy’isombe cyahwana n’imifungo minini 5 cyangwa 6.
Zitotore , uzishyire mu mu isafuriya nini cyane kugira ngo amazi azigereho neza.
Zironge gatatu n’amazi akonje uhindurira mu y’indi safuriya utaminina amazi kugira ngo imicanga isigare hasi.
Fata amazi yabize uzisukeho nizigerwaho zose uhite uzikuramo. singombwa kuzitinzamo,ahubwo bizagufasha mu kunoga vuba.
Zisekure nk’iminota 30 ku muntu ufite imbaraga kandi utarekeraho ziraba zinoze
Katiramo tungurusumu, puwavuro (poivron), seleri, na puwaro wongere usekure akanya gato .
Ibi birungo ubishyiramo zanoze kuko iyo ubishyizemo mbere bibyara amazi ntubashe kumenya niba isombe zanoze.
Sekura rero ugeze ku kigereranyo ushaka hari abakunda izimeze nk’imboga hari n’abakunda izinoze cyane.
Nyuma y’aha rero uhite uziteka.
Uko wategura isombe mbere yo kuziteka
Isombe ni imboga zitekwa cyane muri aka karere. Hari uburyo bwinshi bwo kuzitunganya mbere yo kuziteka. Mu masoko hari izo bacuruza ziseye ariko ntiwakwizera isuku yazo .I byiza ni ukuzisukurira hanyuma ukazisekura cyangwa se ukabona kuzijyana ahari imashini ngo bazisye. Ubu rero ni bumwe mu buryo wakoresha bigatuma uteka isombe zisukuye kandi zigashya vuba.
Labels: guteka, ifunguro ribanza, igikoni


text:
Nyagatare: Abafatanyabikorwa b’akarere bagiye gukora imurikabikorwa ry’ibyo bakora
Abafatanyabikorwa bikorwa b’Akarere ka Nyagatare ku bufatanye n’ubuyobozi bw’Akarere barimo gutegura imurikabikorwa rizabafasha kwereka abaturage serivisi batanga ndetse rigaha n’abaturage urubuga rwo kumenya zimwe muri serivisi batari basanzwe bazi ko zitangwa ndetse bakanamenyaraho aho bazibariza igihe bazikeneye.
Iri murikagurikabikorwa rizitabirwa n’ibigo bitandukanye byaba iby’abikorera n’ibya Leta bigera ku ijana, rikazaba ku matariki ya 23 na 24 Gicurasi. Hakizamungu Thomas, Umunyamabanga uhoraho wa JAF y’Akarere ka Nyagatare yadutangarije ko rizatwara amafaranga y’u Rwanda abarirwa muri miliyoni esheshatu. Ayo mafaranga akazaturuka mu bigo bizitabira iri murikabikorwa aho buri kigo gisabwa gutanga amafaranga nibura ibihumbi ijana kugira ngo cyemererwe umwanya muri iryo murikabikorwa.
Umuyobozi w’Akarere ka Nyagatare, Sabiti Fred Atuhe, avuga ko iri murikabikorwa rizaba ari umwanya mwiza wo kwiyamamaza ku bigo byereka abaturage icyo bibamariye ndetse na serivisi bitanga. Mayor Sabiti ati “Bizatuma abaturage bamenya udushya dukorerwa muri aka karere kandi bizaba n’umwanya wo gucuruza ku bigo bisanzwe bikora ubucuruzi ku buryo uretse n’izo serivisi bashobora kuhavana n’amafaranga.†Akomeza avuga ko kubakora ibijyanye na serivisi ari igihe cyiza cyo kureshya abafatanyabikorwa ku buryo nyuma y’iri murikabikorwa umubare w’abakiliya babo ushobora kuziyongera.
Iri murikabikorwa rije rikurikira imurikagurisha ry’abikorera ku rwego rw’intara y’Uburasirazuba ryabereye mu Karere ka Nyagatare mu mezi nk’aya umwaka ushize rigakurura abantu baturutse imbande n’impande mu Rwanda ndetse rikanitabirwa n’abikorera bo mu bihugu byo muryango w’ibihugu by’Afurika y’Uburasirazuba. Kuba iri murikagurisha ryaragereranyijwe n’imurikagurisha risanzwe riba ku rwego ry’igihugu ngo bikaba bitanga icyizere ko n’imurikabikorwa barimo gutegura rizitabirwa cyane kandi rigashimisha abazarizamo dore ko ngo abaturage b’Akarere ka Nyagatare n’abikorera bagakoreramo bari barifuje ko hajya hategurwa imurikagurisha buri mezi ane.


text:
ISOMO RYA MBERE
Igitabo cy’Iyimukamisiri (Iyim 20, 1-17)
Ku musozi wa Sinayi, 1Imana ibwira Musa aya magambo yose iti 2« Ni jyewe Uhoraho Imana yawe wagukuye mu gihugu cya Misiri, mu nzu y’ubucakara :
3Nta mana zindi uzagira kereka jyewe. 4Ntuzikorere ishusho ry’iribazanyo cyangwa se ikindi kibonetse cyose ; cyaba gisa n’ibiri hejuru mu kirere, cyangwa n’ibiri hasi ku isi, cyangwa se n’ibiri mu mazi akikije isi. 5Ntuzapfukame imbere y’ibyo bigirwamana kandi ntuzabiyoboke; kuko Imana yawe ari jyewe Uhoraho, nkaba Imana ifuha, ihanira icyaha cy’ababyeyi mu bana babo, kugeza mu gisekuruza cya gatatu no mu cya kane cy’abanyanga, 6nyamara abankunda bagakurikiza amategeko yanjye, mbagaragariza ubudahemuka bwanjye ingoma ibihumbi.
7Ntuzavuge izina ry’Uhoraho Imana yawe mu binu by’amanjwe, kuko Uhoraho atazareka guhana uzabaravuze izina rye mu bintu by’amanjwe.
8Urajye wibuka umunsi w’isabato, uwegurire Imana. 9Uzakore imirimo yawe yose mu minsi itandatu, 10naho uwa karindwi ni isabato y’Uhoraho Imana yawe ; ntuzagire umurimo n’umwe ukora : ari wowe, ari umuhungu wawe, ari umukobwa wawe, ari umugaragu wawe, ari umuja wawe, ari itungo ryawe, ari n’umusuhuke waje iwanyu. 11Kuko mu minsi itandatu Uhoraho yahanze ijuru n’isi, inyanja n’ibiyirimo byose, maze akaruhuka ku munsi wa karindwi. Ni cyo cyatumye Uhoraho aha umugisha umunsi w’isabato, akawiyegurira.
12Wubahe so na nyoko, kugira ngo uzarambe mu gihugu Uhoraho Imana yawe aguhaye.
13Ntuzice umuntu.
14Ntuzasambane.
15Ntuzatware umuntu ngo umugire uwawe ku ngufu.
16Ntuzavuge ibinyoma ubeshyera mugenzi wawe.
17Ntuzararikire inzu ya mugenzi wawe, ntuzararikire umugore wa mugenzi wawe, cyangwa umugaragu we cyangwa umuja we, cyangwa inka ye cyangwa indogobe ye, mbese ikintu cya mugenzi wawe icyo ari cyo cyose.»
ZABURI (Zab 19 (18), 8, 9, 10, 11)
Inyik/ Nyagasani, ni wowe ufite amagambo y’ubugingo bw’iteka
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima ;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye ;
biryohereye kurusha ubuki,
kurusha ubuki bw’umushongi bukiva mu binyagu !
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi !
Alleluya.
IVANJILI
+ Matayo (Mt 13, 18-23)
Muri icyo gihe, Yezu yabwiye abigishwa be ati 18«Mwebweho rero, nimwumve icyo umugani w’umubibyi uvuga. 19Umuntu wese wumva ijambo ry’Imana, ariko ntaryiteho, ameze nk’imbuto yabibwe iruhande rw’inzira : Sekibi araza akamukuramo icyari cyabibwe mu mutima we. 20Imbuto yabibwe mu rubuye isobanura umuntu wumva ijambo, ako kanya akaryakirana ibyishimo, 21nyamara ntirimucengeremo ngo rimushingemo imizi kubera ko ahara ahindagurika ; iya hadutse amagorwa cyangwa ibitotezo bitewe n’iryo jambo, agwa ako kanya. 22Naho imbuto ibibwe mu mahwa yo isobanura umuntu wumva neza ijambo, ariko imihihibikano y’isi n’ibishuko by’ubukungu bigapfukirana iryo jambo, rigapfa ubusa. 23Hanyuma imbuto ibibwe mu gitaka cyiza, isobanura uwumva ijambo akaryitaho : uwo arera akabyara imbuto, umwe ijana,undi mirongo itandatu, undi mirongo itatu.»


text:
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 2, 12-18)
12Nkoramutima zanjye, ubwo mutahwemye kumvira igihe nari mpari, n’ubu ngubu ndahari mubikomeze kandi murusheho ; ngaho nimushishikarire uburokorwe bwanyu mufite ubwoba kandi mudagadwa, 13kuko Imana ari Yo ibatera gushaka no gukora ikiyishimisha. 14Mukore byose mutinuba kandi mutagingimiranya, 15kugira ngo mube indakemwa n’indahinyuka, mube n’abana b’Imana bazira inenge rwagati mu bantu b’indyarya kandi bararutse, bakamurika muri bo nk’inyenyeri mu kirere, 16kubera iryo jambo ry’ubugingo mwifitemo. Bityo ku munsi wa Kristu, bizambere ikuzo kuba ntarirukiye ubusa kandi ntaravunikiye ubusa. 17Kandi n’aho byaba ngombwa ko mena amaraso yanjye, akamishwa ku gitambo no ku ituro ry’ukwemera kwanyu byanshimisha, kandi nasangira namwe mwese ibyo byishimo. 18Bityo namwe nimwishime, kandi muhimbarwe hamwe nanjye.
ZABURI (Zab 27 (26), 1, 4, 13-14)
Inyik/ Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
ni nde wankangaranya ?
Ikintu kimwe nasabye Uhoraho kandi nkaba ngikomeyeho,
ni ukwiturira mu Ngoro y’Uhoraho,
iminsi yose y’ukubaho kwanjye,
kugira ngo mpore nirebera uburanga bw’Uhoraho,
kandi nite ku Ngoro ye ntagatifu.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane, wizigire Uhoraho,
ukomeze umutima, ube intwari !
Rwose wiringire Uhoraho !
IBANGONDIRIMBO RIBANZIRIZA IVANJILI (1 Pet 4, 14)
Alleluya Alleluya.
Muzishime nibabtuka babaziza izina rya Kristu,
kuko Roho w’Imana azaba ari kumwe namwe.
Alleluya.
IVANJILI
+ Luka (Lk 14, 25-33)
25Icyo gihe, Yezu yari ashagawe n’abantu benshi. Arahindukira arababwira ati 26“Umuntu waza ansanga atabanje guhara se na nyina, umugore n’abana be, abavandimwe na bashiki be ndetse n’ubuzima bwe bwite, uwo nguwo ntashobora kuba umwigishwa wanjye. 27Kandi umuntu wese udaheka umusaraba we ngo ankurikire, ntashobora kuba umwigishwa wanjye. 28Mbese ni nde muri mwe washaka kubaka umunara, ntabanze kwicara ngo arebe ibyo azawutangaho, kandi ngo amenye niba afite ibizawuzuza ? 29Aba yanga ko yatangira kubaka agasanga adashobora kuzuza, maze abazamubona bakamuseka bavuga ngo 30“Dore umuntu watangiye kubaka, akananirwa no kuzuza !” 31Cyangwa se ni nde mwami waba agiye kurwanya undi mwami, ntabanze kwicara ngo yibaze ko niba afite ingabo ibihumbi cumi, yashobora kurwanya uza kumutera afite ibihumbi makumyabiri ? 32Abonye bitamushobokeye yamutumaho akiri kure, akamusaba ko babana mu mahoro. 33Nuko rero utazahara ibyo atunze byose, ntashobora kuba umwigishwa wanjye.”


text:
Impanuro n’inama bimwe mu byavuye mu Itorero ry’Urunana rw’Urungano Icyiciro cya kabiri
Itorero ry’Urunana rw’Urungano INKOMEZAMIHIGO, icyiciro cya kabiri, ryamaze iminsi icumi ribera mu cyigo cya CTC Gabiro mu karere ka Gatsibo ryashojwe ku mugoroba wo ku wa 15 Ukuboza 2017 mu gitaramo cy’imihigo y’Urunana rw’Urungano cyari cyitabiriwe na Minisitiri MBABAZI Rosemary w’urubyiruko na Jeanne d’Arc de Bonneur ushinzwe gucyura Abantu no kurwanya Ibiza.
Minisitiri w’Urubyiruko MBABAZI Rosemary asabye urubyiruko rw’u Rwanda kwirinda kuba ba “Ntibindeba”, kandi bakaba ku isonga mu kubaka u Rwanda rushya ruzira amacakubiri.
Aganiriza uru rubyiruko yagize ati:” Icyo mufite nicyo muzaha abo musanze, tubizeyemo izo ndangagaciro kandi aho mujya hose muzazigaragaze, Izo ndangagaciro mubonera mu itorero ni nazo muzatoza abazabakomokaho ‘Abana banyu’ n’abandi bose bazabaho nyuma yanyu.”
Yabasabye gukora cyane kugira ngo basige umurage bazajya bibukirwaho.
Itorero urunana rw’urungano ryitabiriwe n’urubyiruko 589 harimo abagera kuri 333 b’Abahungu na 256 b’Abakobwa babarirwa mu Rwanda ndetse na 94 bo mu bihugu byo hanze bigera kuri 16 hirya no hino ku Isi.
Uwavuze mu izina ry’abatojwe NDAYISHIMIYE Ernest yavuze ko amasomo bakuye mu Itorero bagiye kuyakoresha bahindura U Rwanda, baruganisha aheza.
Ati “Igihugu cyacu gikeneye imbaraga nyinshi, hari ibikorwa gikeneyemo urubyiruko. Urebye ibirenga 90 % bisaba urubyiruko n’imbaraga zarwo. Tugomba gufata iya mbere kuko twamaze kubona ko guhomba kwa mbere ari ukubura amaboko y’urubyiruko, gukomera kwa mbere ni ukugira amaboko y’urubyiruko.”
Irakoze Ladouce umwe mu batojwe, we yemeza ko bize indangagaciro kandi bakaba bavuye no muri iri torero bakize n’ibikomere by’amateka. Ati “Harimo urubyiruko rwinshi rutarakira ibikomere ariko iyo ugeze mu Itorero uhura na bagenzi bawe bakaguha amateka , bakaguha ibyo banyuzemo bikagufasha kwiga ukanakira igikomere ufite.Tugomba kwishyiramo ko ari twe banyarwanda b’ejo hazaza, dukorere igihugu tubikunze kandi twumva ko ari ibyacu.”
Gihana Mike, umwe mu rubyiruko rwaturutse muri Diaspora akaba atuye mu gihugu cya Uganda avuga ko nyuma yo gutozwa yiteguye kujya kuvuga ibyiza by’u Rwanda kuko muri iki gihugu abamo haba abantu benshi bagifite imyumvire mibi ku Rwanda.
Yagize ati:” Muri iki gihugu hari abantu biganjemo abakuze bagifite imyumvire mibi ishingiye bwoko, kandi bakabyigisha n’abana batoya babo.”
Yongeraho ko ‘aho bazatangirira ari mu rungano rwumva igihugu uko cyitari bitewe n’ababyeyi babi babigisha iby’amoko’. Itorero ururnana rw’Urungano rigamije gufasha urubyiruko rw’u Rwanda gusangira amateka mabi rwanyuzemo rukubaka u Rwanda rushya kuko aya mateka mabi nubwo yarugizeho ingaruka mbi nta ruhare
rwayagizemo.
Urubyiruko rwitabiriye itorero ry’Urunana rw’Urungangano ruri mu byiciro bitandukanye
Itorero urunana rw’urungano ryatangiye tariki ya 06 ukuboza risozwa ku wa16 Ukuboza 2017.
Urubyiruko rwitabiriye Itorero ry’urunana rw’Urungano rwitabiriye nanone Inkera y’Imihigo y’Urubyiruko yo ku wa 17 kugeza kuri 19 Ukuboza 2017.


text:
IMIBEREHO Y'INTUMWA YA ALLAH AYUBU (ALLAH AMUHE AMAHORO N'IMIGISHA)
Ayubu ari mu Ntumwa Qor'an yagaragaje imiberho yazo, izina rye rikaba ryaravuzwe muri Qor'an inshuro enye mu bice bikurikira :
-
Qor'an 4 :186
-
Qor'an 6 :84
-
Qor'an 21 :83
-
Qor'an 38:41.
Ayub yari mwene Muswi mwene Zurahi mwene Alayswi mwene Is'haq mwene Ibrahim bose Allah abahe amahoro n'imigisha),iki gisekuru gishimangirwa n'imvugo ya Allah aho agira ati :
NO MU RUBYARO RWE HARIMO DAWUDI, SULAYIMAN, AYUBU, YUSUFU,MUSA NA HARUNA..».
Qor'an 6 :84
Urubyaro ruvugwa hano ni urwa Ibrahim.
Nyina wa Ayubu yari umukobwa w'Intumwa Loti (Allah amuhe amahoro n'imigisha) AYUB yagaragajwe mu Ntumwa zagejejweho ubuhanuzi na Allah aho Allah avuga ati :
MU BY'UKURI TWAGUHISHURIYE UBUTUMWA NK'UKO TWABUHISHURIYE NUHU N'ABAHANUZI BAJE NYUMA YE TWANABUHISHURIYE IBRAHIM,ISMAYILI,IS'HAQA, YAQUB N'URUBYARO RWE, NA ISA NA AYUB, ..'.
Qor'an 4 :163
Umugore we yitwaga Rahma umukobwa wa Man'sha mwene Yusufu mwene Yaqub(Yakobo)iyi mvugo ikaba ariyo yanditswe cyane n'abanyamateka. Ayub yari umukungu ufite ubutunzi bw'amoko yose, abagaragu, amatungo n'ubutaka butari buto muri Buthaynat muri Hawurani, yari afite abana ndetse n'umuryango mugari, byose Allaha arabyisubiza mu kumugerageza mu bigeragezo bitandukanye yamuhaye harimo uburwayi ku mubiri, maze ntiyasigarana n'urugingo na rumwe ruzima uretse umutima we n'ururimi rwe yakoreshaga mu kwibuka no gusingiza Allah.Muri ibyo byose yaranzwe no kwihangana no kwiringira Allah,yabanye n'ubwo burwayi igihe kirekire ku buryo abantu bose bamuhunze abura n'uwamwegera, bigera aho bamukura ahari abandi Bantu bamujugunya aho bajyanaga umwanda , nta n'umwe umwitaho uretse umugore we wakomeje kumumenya no kumuba hafi anamwitaho,Kuko nawe yazirikanaga ineza n'impuhwe umugabo we yamugiriraga mbere y'uburwayi,bityo yamugeragaho iteka akamufasha mu byo akeneye byose, ariko yaje nawe kugenda agira intege nke n'umutungo we uragabanuka,kugeza ubwo yajyaga gukorera abandi ngo abone ibyo gufasha umugabo we mu byo yari akeneye, hamwe n'ibyo yihanganiye ingorane zabababayeho.
Ibi byose nta kindi byongereraga Ayubu uretse kwihangana, kuzirikana no gushimira Allah kugeza ubwo atangwaho urugero mu kwihangana n'urugero mu bagezweho n'ibigeragezo bikomeye.
Ayubu yamaze imyaka cumi n'umunani umubiri waramushizeho asigara yanitse amagufa ku buryo umugore we yazanaga ivu kugirango arimusasire, umugore we abonyeko ibyo bitinze aravuga ati : yewe Ayub ! iyo usaba Allah akagukiza? aramusubiza ati : nabayeho imyaka mirongo irindwi ndi muzima, ntabwo iyi myaka y'uburwayi ari myinshi kuburyo nananirwa kwihangana!'
Umugore ababazwa n'ayo magambo, ariko akomeza kwihangana ari nako akorera icyo agaburira umugabo we .Abamuhaga akazi nabo bageze aho banga kumukoresha kuko bazi ko ari umugore wa Ayubu , batinya ko nabo yatuma bageragezwa cyangwa se akaba yabanduza ubwo burwayi bw'umugabo we ,amaze kubona ko batagishaka kumukoresha yatangiye kujya agurana umusatsi we ku bakobwa b'abanyacyubahiro maze bakamuha ibyo kurya byiza ashyira Ayubu, abimuzaniye Ayubu aramubaza ati : ubikuye he? Yanga kubirya ! umugore aramubwira ati :Ni abantu nakoreye babimpaye, bucyeye ntiyabona aho bamuha icyo yabakorera na none agurisha uwari usigaye ku mutwe we ,azana ibyo kurya abigejeje imbere ya Ayubu ,arabyanga aranarahira ko atabirya keretse amubwiye aho abikura , nuko umugore azamura igitambaro agikura ku mutwe maze Ayubu abonye uburyo umutwe w'umugore we wogoshwe ukaba utakigira umusatsi avuga ubusabe Allah yagaragaje muri Qor'an agira ati :
IBUKA AYUBU UBWO YASABAGA NYAGASANI WE ATI : MU BY'UKURI JYE NAGEZWEHO N'AMAKUBA KANDI NI WOWE NYIR'IMPUHWE ZIHEBUJE,MAZE TWAKIRA UBUSABE BWE TUMUKIZA IBIBI BYARI BIMURIHO TUNAMUSHUMBUSHA ABANTU BE TUBAMUKUBIRA KABIRI KU BW'IMPUHWE ZACU N'URWIBUTSO KU BAGARAGIRA IMANA .'
Anasi mwene Maliki(Allah amwishimire) yagaragaje ko Intumwa Muhamadi (Allah amuhe amahoro n'imigisha)) yavuze iti : MU BY'UKURI INTUMWA YA ALLAH AYUBU YAMAZE IMYAKA CUMI N'UMUNANI MU BIGERAGEZO, YANGWA N'UWAHAFI NDETSE N'UWAKURE, URETSE ABAGABO BABIRI MU BAVANDIMWE BE BIHARIYE BAKABA BARAMUGERAGAHO IGITONDO N'IKIGOROBA, UMWE MURI BO AZA KUBWIRA MUGENZI WE ATI: ALLAH NIWE UBIZI, ARIKO HARI IGIHE AYUBU YABA YARAKOZE ICYAHA KITIGEZE GIKORWA N'UWO ARIWE WESE MU BIREMWA UNDI ATI : KUBERA IKI ? UNDI ATI : KUBONA ARWARA IMYAKA CUMI N'UMUNANI YOSE, ALLAH ATARAMUGIRIYE IMPUHWE NGO AMUKIZE IBYA MUBAYEHO !? BAGIYE KUMUSURA UMWE MURI BO NTIYIHANGANYE AHUBWO YAMUBWIYE IBYO MUGENZI WE YAMUVUZEHO, MAZE AYUBU ARAVUGA ATI : SINZI IBYO UVUGA ? URETSE KO ALLAH AZI KO NANYUZE KU BANTU BABIRI BAJYA IMPAKA BAVUGA ALLAH, MAZE NASUBIRA MU RUGO NKABASABIRA IMBABAZI ,UKO ARI UKWANGA KO ALLAH AVUGWA MU BITARI UKURI .'
Ayubu iyo yajyaga kwiherera yajyanwaga n'umugore we maze yanarangiza umugore yaje akongera akamusindagiza amugarura . Igihe kimwe umugore yaje gutinda kumugeraho maze Allah Ahishurira Ayubu ubutumwa agira ati: TSIRIMA IBIRENGE HASIKU BUTAKA, HATUNGUKA ISOKO ISOKO Y'AMAZI, MAZE ARAMUBWIRA ATI : AYA NI AMAZI AKONJE YIYUHAGIRE UNAYANYWE'.
Ayo mazi amaze kuboneka yarayiyuhagiye akira indwara zo ku ruhu aranayanywa akira indwara z'imbere mu mubiri n'ububabare bwari bumuriho bwose,Allah abihindura ubuzima bwiza .Aho umugore we ahagereye amukubise amaso aramubwira ati : YEWE WO KAGIRA UMUGISHA WA ALLAH WE, ESE WIGEZE UBONA YA NTUMWA YA ALLAH YAGERAGEJWE ? NDAHIYE IZINA RYA ALLAH SINIGEZE MBONA UMUNTU USA NAWE NKAWE! UNDI ARAMUBWIRA ATI : NI JYE AYUBU'.
Allah yamusubizje umutungo mwinshi ku buryo Allah yamumanuriye nk'imvura ibihore bya zahabu na none Allah amushumbusha umuryango we nk'uko Allah yamukuriyeho ibyari bimubangamiye byose Allah yaravuze ati: TUNAMUSHUMBUSHA ABANTU BE TUBAMUKUBIRA KABIRI KU BW'IMPUHWE ZACU N'URWIBUTSO KU BAGARAGIRA IMANA .'
Ibyo bikaba ari urwibutso n'inyigisho k'uwo ariwe wese uzahura n'ibigeragezo birenze , haba ku mubiri we, imitungo ye n' urubyaro rwe ,kuko Intumwa ya Allah Ayubu yahuye n'ibigeragezo bihambaye maze arihangana kugeza ubwo Allah amutabaye . Umugore we nawe bamwise Rahma' kubera impuhwe yaranzwe nazo maze nawe Allah yamusubije ubukumi ,amwongerera ubuzima kugeza ubwo abyaye abana makumyabiri na batandatu b'aba hungu.
Nyuma yaho Ayubu yabayeho imyaka mirongo irindwi ku butaka bw'abaroma agaragira Allah ntacyo amubangikanya nacyo, nyuma baza gukurikira inyigisho za Ibrahim maze Allah aza kumubwira ati
: FATA UMUBA N'AKABOKO KAWE UWUKUBITISHE KUGIRA NGO UTICA INDAHIRO, MU BY,UKURI TWAMUSANZE ARI UWIHANGANA ARI N'UMUGARAGU MWIZA, KANDI ARANGWA NO KWICISHA BUGUFI
Qor'an 38 : 44
Uru rukaba rwari uruhushya umugaragu wa Allah akaba n'Intumwa yayo Ayubu yahawe, nyuma yo kurahira ko azakubita umugore we inkoni ijana ,impavu ikaba ari uko umugore yaguranye umusatsi we ibyo kurya.
Amaze gukira Allah amusobanurira ko afata inkoni ijana maze azifatanye azimukubitire hamwe rimwe gusa bihwanye n'inshuro ijana ,ubwo abe yujuje indahiro adakoze icyaha cyo kunyuranya n'ibyo yarahiriye ,ibyo bikaba ari ukoroherezwa ku mpande zombi,kuko Ayubu yubahirije indahiro ye atababaje umugore we w'umunyakuri witangiye umugabo we ngo abe yamukubita inkoni imwe imwe kugeza ku ijana. Abamenyi b'amateka bagaragaza ko Ayubu yapfuye afite imyaka mirongo icyenda n'itatu ,abandi bavuga ko ashobora kuba yarayirengeje. Akaba yararaze ubuyobozi umwana we witwaga Haw'mal maze nyuma ye buhabwa Bishiru mwene Ayubu ari nawe abenshi mu banditsi bemeza ko ari we Dhulkif'li.
Umusozo


text:
Gukorera Yehova mu ‘minsi y’amakuba’
ERNST * uri mu kigero cy’imyaka 70 yavuze ababaye ati “ibibazo by’uburwayi bigenda birushaho kumbangamira.” Ese nawe ufite ikibazo nk’icyo? Niba ugeze mu za bukuru kandi ukaba wumva utagifite amagara mazima n’imbaraga, ushobora kuba wumva ko ibivugwa mu Mubwiriza igice cya 12 byagusohoreyeho. Mu murongo wa 1, imyaka y’iza bukuru yiswe “iminsi y’amakuba.” Ariko kandi, ibyo ntibishaka kuvuga ko ibintu byakurangiranye. Ushobora gukomeza gukorera Yehova wishimye.
MUKOMEZE KUGIRA UKWIZERA GUKOMEYE
Bavandimwe na bashiki bacu dukunda mugeze mu za bukuru, hari abagaragu ba Yehova bo mu bihe bya kera na bo bahuye n’ibibazo nk’ibyo muhanganye na byo. Urugero, igihe Isaka, Yakobo na Ahiya bari bageze mu za bukuru, bari batakibona (Intang 27:1; 48:10; 1 Abami 14:4). Sara yivugiye ko yumvaga ‘ashaje’ (Intang 18:11, 12). Igihe Umwami Dawidi yari ageze mu za bukuru, ntiyari ‘agisusurukirwa’ (1 Abami 1:1). Barizilayi wari umukire ntiyari akiryoherwa n’ibyokurya cyangwa ngo anyurwe n’indirimbo (2 Sam 19:32-35). Aburahamu na Nawomi bombi bari barapfakaye.—Intang 23:1, 2; Rusi 1:3, 12.
Ni iki cyatumye buri wese muri bo akomeza kubera Yehova indahemuka kandi agakomeza kugira ibyishimo? Igihe Aburahamu yari ageze mu za bukuru, kuba yarizeraga amasezerano y’Imana ‘byaramukomeje’ (Rom 4:19, 20). Natwe tugomba kugira ukwizera gukomeye. Ukwizera nk’uko ntiguterwa n’imyaka dufite, ubushobozi bwacu cyangwa imimerere turimo. Urugero, no mu gihe umukurambere Yakobo yari yaratangiye kugira intege nke, atakibona kandi atakiva mu buriri, yagaragaje ko yizeraga cyane amasezerano y’Imana (Intang 48:1-4, 10; Heb 11:21). Ines ufite imyaka 93 arwaye indwara ituma imikaya idakora neza. Nubwo bimeze bityo, yagize ati “numva Yehova ampa imigisha buri munsi. Nta munsi uhita ntatekereje kuri Paradizo. Ibyo bituma nkomeza kurangwa n’icyizere.” Mbega ukuntu atubera urugero rwiza!
Gusenga, gusuzuma Ijambo ry’Imana no kujya mu materaniro bituma ukwizera kwacu kurushaho gukomera. Umuhanuzi Daniyeli wari ugeze mu za bukuru yasengaga incuro eshatu ku munsi, kandi yakomezaga kwiga Ijambo ry’Imana (Dan 6:10; 9:2). Ana wari ugeze mu za bukuru ari n’umupfakazi “ntiyigeraga abura mu rusengero” (Luka 2:36, 37). Iyo ujya mu materaniro igihe cyose ubishoboye kandi ukayifatanyamo uko ushoboye kose, biragukomeza bigakomeza n’abateranye bose. Ikindi kandi, Yehova yishimira amasengesho umutura, nubwo waba udashobora gukora ibyo wifuza byose.—Imig 15:8.
Bavandimwe na bashiki bacu b’indahemuka, benshi muri mwe muba mwifuza kureba neza, gushobora gusoma ndetse no kugira imbaraga zihagije zo kujya mu materaniro. Icyakora, bigenda birushaho kubagora ndetse wenda bikabananira burundu. Ni iki mwakora? Mujye mukoresha ubundi buryo bwose mushobora kubona. Hari benshi badashobora kujya mu materaniro ariko bakayakurikira kuri telefoni. Nubwo Inge ufite imyaka 79 atakibona neza, ategura ibiri bwigwe mu materaniro yifashishije impapuro umuvandimwe wo mu itorero ryabo aba yamucapiye mu nyuguti nini cyane.
Wenda wowe ubona igihe, nubwo abandi bo bakibuze. Ushobora kugikoresha wumva ibintu byafashwe amajwi. Urugero, wakumva Bibiliya, ibitabo by’imfashanyigisho za Bibiliya, za disikuru na darame. Nanone kandi, ushobora gufata iya mbere ugaterefona bagenzi bawe muhuje ukwizera, ukagira impano yo mu buryo bw’umwuka ubaha maze ‘mugaterana inkunga.’—Rom 1:11, 12.
MUKOMEZE GUKORA UMURIMO W’IMANA
Christa uri mu kigero cy’imyaka 85, yavuganye intimba ati “iyo utagishoboye gukora nk’ibyo wakoraga mbere, wumva bikubabaje cyane.” None se abageze mu za bukuru bakora iki kugira ngo bakomeze kugira ibyishimo? Peter ufite imyaka 75 yagize ati “umuntu yabigeraho akomeza kurangwa n’icyizere, ntahore atekereza ku byo atagishoboye gukora, ahubwo akishimira gukora ibyo ashoboye.”
Ese hari ubundi buryo ubona wabwirizamo? Heidi ntagishobora kujya kubwiriza ku nzu n’inzu. Kubera iyo mpamvu, igihe yari mu kigero cy’imyaka 80 yize gukoresha orudinateri kugira ngo ajye abwiriza akoresheje amabaruwa. Hari ababwiriza bageze mu za bukuru bicara mu busitani abantu baruhukiramo cyangwa aho za bisi zihagarara, bakabwiriza abo bahahurira. Ese niba uba mu kigo cyita ku bageze mu za bukuru, ntiwajya ubwiriza abaganga bakwitaho n’abo mubana?
Igihe Umwami Dawidi yari ageze mu za bukuru, yateje imbere gahunda yo gusenga Imana y’ukuri. Yatanze amafaranga yo kubaka urusengero kandi ategura abari kugira uruhare mu mirimo yo kurwubaka (1 Ngoma 28:11–29:5). Nawe ushobora gukurikiranira hafi ibintu bikorwa n’abavandimwe bo hirya no hino ku isi mu murimo w’Ubwami, maze ukawushyigikira uko ushoboye kose. Kuki se utashyigikira abapayiniya cyangwa abandi babwiriza bo mu itorero ryanyu barangwa n’ishyaka, ubabwira amagambo abatera inkunga, ubaha impano, cyangwa ubatumira mukagira akantu musangira? Mu masengesho yawe ushobora gusabira abakiri bato n’abagize imiryango, abari mu murimo w’igihe cyose, abarwaye n’abafite inshingano ziremereye.
Ufite agaciro kenshi kandi n’umurimo ukora ni uko. Bavandimwe namwe bashiki bacu mugeze mu za bukuru, Data wo mu ijuru ntazigera abatererana (Zab 71:9). Yehova arabakunda cyane kandi abona ko mufite agaciro. Vuba aha, twese tuzajya dukura ariko tudahura n’amakuba. Tuzakomeza gukorera Imana yacu Yehova iteka ryose, dufite imbaraga n’amagara mazima.
^ par. 2 Amazina amwe n’amwe yarahinduwe.


text:
“kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye.” Abaroma 8:28
Kimwe mu bintu bitera ubwoba abantu benshi ni uguhangayika bibaza uko ejo habo hazaza hazamera, usanga abantu bibaza uko imiryango yabo izaba imerewe, inshuti zabo, imirimo bakora, mbese ugasanga ibibazo biri muri bo, ni ukwibaza bati” ese bizaba bimeze bite?, tuzabaho gute ? bizagenda gute?” ibi birasanzwe muri kamere ya muntu kuko ataritwe tugenga ejo hazaza ngo tuhashakire ibyo twifuza ariko ibi ntibikwiye kugutera ubwoba ahubwo ukwiriye kurushaho kwizera no kwiringira Imana kurushaho.
Dushobora kutabasha kugenzura no gutegeka uko ejo hazaza hacu hagomba kumera ariko Imana irabishoboye kandi niyo ibigenzura byose uko bizamera nuko bizagenda.
Ijambo ry’Imana ntirivuga ko ibintu byose bigomba kuba byiza, ntirivuga kandi ko Imana ariyo itera ibintu byose kuko Imana siyo iteza intambara, kanseri, gukuramo inda bigenda birushaho gufata indi ntera muri iki gihe, n’ibindi byinshi bibi byibasiye isi ya none. Nubwo Imana idakora ibibi ariko twebwe hari igihe twisanga twabikoze kubera ubwigenge umwana wa muntu yahawe bwo guhitamo ikibi n’ikiza ariko iyo azagutegekwa gukora ibyiza gusa byashobokaga ko atari gukora ibibi ariko nanone ugusanga atisanzuye kandi Imana yo yarashakaga ko mwene muntu agira ubwisanzure.
Icyanditswe twasomye mu Abaroma 8:28, kiratwereka ko Imana ikorera ibyiza abantu ariko ntabwo aria bantu babonetse bose ahubwo ni abayikunda bose. Iri ni sezerano Imana isezeranya abayikunda bose kuko ejo habo ni heza kandi hari mu biganza byayo.
Nubwo mu isi hari ibyago n’amakuba, ibibazo bikaba byiyongera amanywa n’ijoro ariko Imana iracyayoboye, nta mpamvu yo kwiheba no kwiganyira.Imana iracyabitegura neza kugira ngo bifatanyirize hamwe kuzanira ibyiza abayikunda kuko ariwo mugambi wayo.
Ntuterwe ubwoba n’ejo hazaza kuko Imana ihafite mu biganza byayo, ahubwo wowe uyizere kandi ugire umwete wo kuyishaka kugira ngo ibyo igufitiye uzabashe kubigeraho.


text:
Mukagahima aragira inama urubyiruko rucyumva ko kwihangira umurimo bigoye
Marie Ange Mukagahima ni rwiyemezamirimo w’umukobwa ukiri muto utuye mu karere ka Muhanga, akaba ariwe watangije akanayobora urugandaItetero Gahima rukora amakeke n’imigati bikorwa mu bihaza (bizwi nk’amadegede) imbuto z’ibihaza nazo akazikoramo ifu nziza cyane yifashishashwa nk’ifu y’ubunyobwa akaba ari nawe wegukanye igihembo cya youth connect award championship muri uyu mwaka wa 2017.
Mukagahima yatangaje ko yatangiranye 5 000 Rfw naho ibindi byari ibitekerezo gusa, ati :" Ntababeshye nta mafaranga nari mfite , nari mfite igitekerezo gusa ariko nkagira n’ababyeyi bambaye hafi, bakanshyigikira mu gitekerezo cyanjye, bakantera imbaraga n’ubwo n’abaguca intege batabura."
Inama nagira cyane cyane urubyiruko ni ukutumva ko hari umuntu ushobora kuza kugusubiriza ibibazo wowe ubwawe utatekereje kwikemurira, ni ukuvuga ngo njyewe ubwanjye numva ko ibibazo mfite uruhare runini ari njyewe rwagaturutseho kugira ngo mbikemure kandi nkagira n’ishyaka , kuko iyo werekanye ko hari icyo ushoboye hari n’igihe sosiyete ikubona ikagufasha.”
Mukagahima avuga ko urubyiruko rw’u Rwanda nkawe rufite amahirwe menshi kubw’imiyoborere myiza itanga icyizere kuri buri wese. Kuko yagize ati: "Byose bitangirira mu bitekerezo, nyuma hakaza gushyira ibyo watekereje mu bikorwa kuko hari inzego za Leta n’abafanyabikorwa bazo benshi bategereje urubyiruko n’amaboko yombi ngo barufashe ariko ugasanga twe urubyiruko tutiteguye, Urubyiruko twe kumva ko ibintu bidashoboka tutaranabigerageza, tubigerageze bitunanire ariko twabitangiye."
Mukagahima avuga ko ubu bakora ari urubyiruko rugera ku 10 ariko bitewe n’uko ashaka gukora byinshi n’amasoko yaho abicuruza akayongera, yegereye ababyeyi batishoboye mu karere ka Muhanga abasaba ko bamuhingira ibihaza bakajya babimugemurira. Ati: "Tubasaba kuduhingira ibihaza kugira ngo tutazabura ibyo dukoresha, iri tsinda ry’aba babyeyi twarabasuye twemeranya ko bazajya bahinga ibihaza tukabagurira. Kuri ibi tuzanabigisha n’utundi turimo two kubafasha guteza imbere imiryango yabo nko gutegura indyo neza, kugira isuku, uburyo bwo kurera neza abana n’ibindi."
Mukagahima avuga ko ubu agiye kuzajya akura muri Indoneziya imbuto z’ibihaza byerera igihe gito kandi byiza, aho ngo azajya akorana na koperative z’abahinzi bo mu Karere ka Muhanga bakabihinga akabibagurira.


text:
Ndumusore w’imwaka 25 y’ubukuru. Ubwo mukuru wanjye yazanaga umugore, uwo mugorewe yazanye murumuna we barabana mu rugo ariko kuko yigaga yahabaga mu biruhuko.
Ndumusore w’imwaka 25 y’ubukuru. Ubwo mukuru wanjye yazanaga umugore, uwo mugorewe yazanye murumuna we barabana mu rugo ariko kuko yigaga yahabaga mu biruhuko.
Twaje kuhahurira maze umwana arankunda kuburyo yananiwe kwihangana nanjye birananira bigeza aho tuza kujya turyamana.
Twaje no kubyarana ubu dufite umwana w’imyaka itatu kandi jye ndi umunyeshuli muri kaminuza ubu ngeze muwa kabili ariko umukobwa we arategereje (arangije secondaire vuba).
Mu rukundo rwacu, twari twaremeranyijwe kubana ariko umuryangowe ntabwo wigeze unkunda habe na gato.
Ikimbabaza, ni uko mbana na mukuru we, ari nawe mugore wa mukuru wanjye kuko jye nta babyeyi ngira ariko umuryango we ukunda mukuru wanjye kuko ari umunyamafaranga kandi abigishiriza abana.
Ese mbanye nawe sinasuzugurwa? None se ko nta babyeyi ngira ampaye umwanan wanjye namushyira he nkiri kwiga? None se muzane kwa mukuru wanjye arerwe na mukuru wa nyina? Nkeneye inama zanyu ?


text:
Miss Teta Sandra avuga ko urwo yakundaga umuhanzi Dereck wo mu itsinda rya Active ntaho rwagiye n’ubwo batandukanye.
Miss Teta Sandra avuga ko urwo yakundaga umuhanzi Dereck wo mu itsinda rya Active ntaho rwagiye n’ubwo batandukanye.
Umukobwa w’umunyamideli Miss Teta Sandra wari umukunzi wa Dereck ubarizwa mu itsinda rya Active ngo yaba akimufitiye agakundo nonwa n’ubwo batandukanye.
Umuhanzi Dereck wo muri Active wigeze gukundana n’uwahoze ari Miss w’icyahoze ari SFB nyuma y’imyaka ibiri bakaza gutandukana, ubu noneho Sandra yaba yaguruye akanunu k’urukundo kuri uyu musore ubwo yandikaga amagambo yo kumwifuriza isabukuru nziza ku munsi w’amavuko we (Birthday) maze bigatungura cyane Dereck kubona ko akimuzirikana.
Nyamara havugwaga ko aba bombi baba bashaka kongera gusubirana kuko n’ubundi mu itandukana ryabo ntakintu kigarara bapfuye, kuko Dereck ubwo yabitangazaga atigeze agira byinshi abivugaho.
Teta Sandra bakundanye imyaka ibiri na we yafashe iya mbere mu kwerekana ko akizirikana uyu musore abinyuza ku rubuga rwe rwa Instagram yandikaho amagambo amwifuriza kugira umunsi mwiza wo kwishimira itariki yavukiyeho amusabira n’umugisha ku Mana.
Kuri iki kimenyetso gikomeye Sandra yagaragarije uyu musore byatumye abantu benshi bavuga amagambo menshi bavuga ko n’ubundi aho umuntu yaraye kizira kuhanyura udakomanze, gusa bakongera bakavuga ko baba bashaka no kongera gukundana.
Emmanuel Habiyakare
Ibitekerezo
nice kbs mukomereze aho ubundi mwapfuye icyiii??????????????????????????????????????????????????????????????????????? Kanda hano umusubize
shabiriguhurakbsa Kanda hano umusubize
muravugaa ese nkibyo bungura iki ??? byigisha iki??? ubu muba mwumva ari inkuru ishishikaje cyaneeeee?!!!!!!!!!!?????? professionalism is very needed for some writers Kanda hano umusubize
Wowe wanditse iyi nkuru uri mumutima wa Teta ? Mujye mwandika ibintu muri objective. Kumwifuriza isabukuru nziza sibyo byatuma uvuga ngo «Urwo yakundaga Derek ntaho rwagiye ». Nizeye neza ko atakubwiye ibyo atekereza mbere yokumwifuriza umunsi mwiza !!!! Kanda hano umusubize
Mwana Inkuru Ziba Zabaye Nkeya Kanda hano umusubize


text:
Mu kiganiro na Inyarwanda.com Willy Karuta yavuze ko mbere yo gukora icyo gitaramo cye yari afite ubwoba bwinshi kuko yibwiraga ko atazabona abantu na cyane ko ari we muraperi wa mbere muri Gospel ukoze igitaramo cyo kumurika albumu. Umwe mu bitabiriye iki gitaramo yabwiye Inyarwanda.com ko Willy Karuta yabonye abantu bagera muri 400 na we bikaba byamutunguye kuko ngo Karuta atazwi cyane.
Kuba Willy Karuta ari we muraperi wa mbere muri Gospel ubashize kumurika album ya mbere byongeye y’amashusho, ibi byatumye abakunda Hiphop bishimira urwego umuziki wa Gospel urimo gutera by’umwihariko abakora injyana ya Hiphop.Ibyo yabihuje no kuba mu mpera z’iki cyumweru kuri Women Foundation Ministries, hateganyijwe igitaramo kizahuza abaraperi bose bahuriye mu muziki wa Gospel.
Karuta yari afite abaririmbyi bamufasha kuririmbira abakunzi be mu muziki ubyinitse
Kingdom of God Ministries yafashije Karuta muri iki gitaramo
Willy Karuta avuga ko yari afite ubwoba bwinshi mbere yo gukora igitaramo
Nk'ibisanzwe The Chrap yagaragaje ubuhanga kuri stage
Karuta ni we muraperi wa mbere muri Gospel umuritse Album y'amashusho


text:
Imyitwarire 5 ikwiye kuranga umukozi w’Imana
Aho tugenda, aho dutuye ndetse no mubyo dukora hari abantu usanga barabaye intangarugero kubw’ibyiza bakora. Usanga umuntu wese ashaka kwigana imico n’imyitwarire yabo, gusa usanga abantu nk’aba bagenda babura uko iminsi ihita ariko na none Bibiliya isigarana ibihamya by’abantu bagiye baba ibyitegererezo bo kwigirwaho.
Tugiye kuganira ku myifatire byibura Itanu (5) buri mukozi w’Imana akwiye kugira,hashingiwe ku itangiriro ry’igitabo cya Abaroma cy’Intumwa Pawulo.Iyi myifatire yaranze ubuzima n’umurimo bya Pawulo ni nabyo byiza biranga ubuzima bw’umwuka bwa buri Mukrisito.Biboneka mu Abaroma 1:8-12.
Iyi ni imwe mu myifatire ikwiye kubaranga :
1.Arangwa no gushima Imana
Mbere na mbere, nshimira Imana yanjye binyuze kuri Yesu Kristo ku birebana namwe mwese, kuko ukwizera kwanyu kuvugwa mu isi yose.’’ (Romans 1:8)
Nyuma yo gusoma urwandiko pawulo yandikiye Abaroma bose,tubona yuko Pawulo yagiraga imikorere runaka n’inyigisho zihambaye kandi zifatiye runini abantu.
Umukozi w’Imana akwiye gufata umwanya agashima Imana, hirengagijwe ibindi bikorwa byumvishako ari iby’ ingenzi.
Mbere yuko asaba ikintu icyo ari cyo cyose cyangwa agira icyo abwira abasomyi bibitabo bye,Pawulo abanza gushimira Umugenga w’ibintu byose (Imana).Gukomeza gushima Imana mu buzima bw’umwizera bihora byisubiramo cyane mu nyigisho za Pawulo (urugero: Abafilipi. 4:6, 1Timoteyo 2:1).
Mu byukuri yabwiraga Itorero ry’i Tesaroniki ko gushima Imana aribyo umwami wacu Yesu Kristo ashaka ku mukirisito (1 Abatesaronike. 5:8),Ndetse akanabwira itorero ry’I Roma ko kudashima ari kimwe mu bishyira umuntu kure y’Imana kandi ko ari ikimenyetso ku mutima wigomeka,utanyurwa kandi ko byangwa n’Imana (Abaroma.1:21).
2. Arangwa no gusenga
“ Imana nkorera mu mutima wanjye mvuga ubutumwa bwiza bw’umwana wayo, ni yo ntanzeho umugabo, yuko mbasabira urudaca uko nsenze.” (Abaroma. 1:9)
Ni kangahe mu ntekerezo, mu ntambara z’umwuka, intambara z’ubugingo, gutakaza ibyiringiro , ni ryari dutekerezako twakigobotora ibi bihe bigora umukirisito, igihe twaba tudasenze buri gihe nk’uko bikwiye ? Dukwiye gusenga kenshi kugirango ibindi bibazo byose n’intambara duhura nabyo bitugereho bidafite imbaraga zo kwica ubuzima bw’umwuka (ubugingo). Birumvikana, ibigeregezo bikomeye , ibishuko n’intambara zitandukanye byose tubitsinda binyuze mu isengesho .Nta kwihagararaho ahubwo duwiye guca bugufi tugapfukama ku mavi yacu tugasenga.
Atitaye ku kintu icyo aricyo cyose Pawulo yari umugabo w’umunyamasengesho. Ntekerezako nta yindi ntego umwizera wese yakagize hatarimo gusenga Imana.
3. Yerekeza ibye byose ku Mana
“ Kugira ngo naho byamera bite, Imana kungendesha amahoro ubu ikangeza iwanyu” (Abaroma 1:10).
Mu rwandiko rwa Yakobo avugako ikintu cyose dukora gikoreka biturutse kugushaka kw’Imana ishoborabyose. Twakora iki cyangwa kiriya byakunda cyangwa bitakunda tukiri ku isi ubuzima burakomeza , ikintu cyose dufite ni ukubera ubushake bw’Imana (Yakobo 4:13-15).
Mu rwandiko Pawulo yandikiye abaroma ubwo yari mu murwa wa Korinto , yashakaga gusura itorero ry I Roma wenyine ariko yarazi nezako ubuzima bwe buri mu biganza by’Imana, ko akorana n’ubushake bw’Imana. Pawulo yarazi ko ibyo akora byose n’ubwo ariwe ubitekereza ariko siwe ubisohoza. Umukozi w’Imana agomba kumenyako yakowe amaraso ya Yesu ko ubuzima afite atari ubwe ko ahubwo buturuka ku Uwiteka uba muri we (Abagaratiya. 2:20). Nicyo cyari icyifuzo cya Pawulo kugirango abashe guhirwa mu rugendo rwe rwerekeza i Roma.
4. Aha abadafite
“ Kuko nifuza kubonana namwe kugirango mbahe impano y’umwuka ngo ibakomeze” (Abaroma 1:11)
Umukozi w’Imana witanga ahora anyotewe no gufasha abandi mu byo bamukeneyeho, ntagushidikanya turi abakozi b’Imana ntabwo turi abakozi b’abantu. Ariko inzira yagutse yo gukorera Imana ni ugukorera abantu bakomoka kuri yo.Ntabwo Imana ishakako dukorerwa ahubwo ishakako dukorera abandi. Yesu mbere yuko asubira mu ijuru yabajije Petero niba amukunda abimwemereye aramubwira ati “ ragira intama zanjye” bishatse kuvugango ita kubantu banjye. Umukozi w’Imana agaragazwa nuko akorera abantu (Yohana 21:15-17)
5. Agira guca bugufi
« Tubone uko duhumurizanya mwebwe nanjye, mpumurizwe no kwizera kwanyu namwe mube muhumurijwe nu kwanjye » (Abaroma 1 :12)
Pawulo nk’umuntu watangije insengero nyinshi akanavuga ubutumwa ahantu hatandukanye mu gihu cya Roma, ntabwo yishyize hejuru ahubwo yumvagako hari icyo abandi bamwungura nawe aka kibungura doreko yarafite ibintu byinshi yakirata by’umubiri n’iby ’umwuka.
Biratangaje kumva umuntu nka Pawulo abwira abizera bashya ko hari icyo yabungukiraho akumvako yahumurizwa nabo, ntabwo yiyumvishagako we abarenzeho.
Ikikubwira umuntu umaze gukura mu mwuka usanga ibiro by’umubiri abigira bike akiyoroshya akubaha cyane abo asumba akaba inshuti ya bose muri byose ntakindi yirata uretse kwirata Imana.
Gusa muri iyi minsi usanga abantu birata ibintu byinshi ubutunzi, abahanuzi bakirata impano usanga bavugango « impano zanjye, ati njye ndabona » aho usanga abantu babahamagara ngo « nzaze undeberemo », abavugabutumwa bo birata amavuta aho usanga bavuga ngo « amavuta yanjye arahenze », abaririmbyi ugasanga birata amajwi n’ibindi ,ariko twibukeko ijambo ry’Imana rivugako, Imana irwanya abibone naho abicisha bugufi ikabahera ubuntu.
Ismael [email protected]


text:
Abaturage bo mu Mirenge itandatu y’Akarere ka Gakenke iherutse kwibasirwa n’inkangu, bari bagiye kurangiza amezi abiri basembereye (badafite aho baba), bahawe amabati ibihumbi 45 ngo babashe gusakara inzu zabo zasenyutse.
Hari mu ijoro ryo ku wa Gatandatu rishyira ku Cyumweru tariki ya 8 Gicurasi 2016, ubwo imvura ikaze yatezaga inkangu zihatinye ubuzima bw’abaturage 35 mu Mirenge itandatu y’Akarere ka Gakenke.
Ni imvura kandi yangije ibikorwa remezo bitandukanye ku isonga amateme, ifunga umuhanda Kigali-Musanze hafi amasaha 72, isenya inzu z’abaturage zisaga 400 inangiza amahegitari y’ubutaka bwari buhinzeho imyaka itandukanye y’abaturage.
Nyuma y’amezi akabakaba abiri iryo sanganya ribaye, hari abaturage badafite aho baba aho usanga bikinga mu nzu zabo zashengeshwe n’inkangu zabibasiye nk’uko byumvikana mu buhamya bwa bamwe.
Ndamage Syldio, umusaza utuye mu murenge wa Muzo, yabwiye Izubarirashe.com ati “N’aho nikingaga nasaga nk’umuntu uri hanze; inzu zanjye zarasenyutse, nabaga ndi nko mu kirere nta hantu mfite ho gutaha.”
Mu mpera z’iki cyumweru gishize, Akarere ka Gakenke n’umuryango nterankunga wa gikiristu wita ku batishoboye (World Vision), bashyikirije imiryango igihumbi yakozweho n’inkangu ubufasha bw’amabati, buri muryango wagenewe amabati 45; harimo 30 yo gusakara inzu hamwe, 10 yo gusakara igikoni n’atanu yo gusakara ubwiherero.
Ni ubufasha ababugenewe bashimangira ko bubagezeho babukeneye kubera ko ngo bari babayeho mu buzima butaboroheye bw’izuba ryasimburanaga n’imvura buri musi.
Nyuma y’inkangu zibasiye Akarere ka Gakenke zikangiza byinshi zikanatwara ubuzima bwa bamwe, ako karere ntikahwemye kugaragaza ko ‘nta bushobozi’ gafite bwo gusubiza ku murongo ibyangijwe cyane ko icyo kiza cyaje ingengo y’imali igeze ku musozo.
Cyakora, Uwimana Catherine, umuyobozi wungirije w’Akarereka Gakenke ushinzwe imibereho myiza y’abaturage, agaragaza ko kugeza magingo aya ku bufatanye bw’inzego zinyuranye zirimo imiryango itegamiye ku Leta abasizwe iheruheru n’inkangu bakomeje gufatwa mu mugongo mu buryo butandukanye.
Imibare itangwa n’Akarere ka Gakenke igaragaza ko abaturage 1425 bo mu Mirenge ya Gakenke, Mataba, Minazi, Coko, Muyongwe na Mugunga ari bo basizwe iheruheru n’inkangu zibasiye ako Karere mu ntangiriro za Gicurasi uyu mwaka.


text:
Muri iki gihe usanga abahisi n’abagenzi bavuga ko bitoroshye kubona umwari ufite imico myiza ndetse wakubaka urugo rugakomera bitewe n’aho isi igeze ndetse n’ibintu bishya bigenda byaduka bituma imico y’abantu ikomeza kujya habi. Nubwo bimeze gutya ariko burya umukobwa uko yaba ameze kose ntibimubuza gukundwa ndetse na we agakunda ; ibi byose biterwa n’umubona uko amwiyumvamo, gusa nk’uko bikunze kugaragara, hari ibintu biza ku isonga cyane ku buryo umukobwa ubyujuje cyane cyane muri iki gihe, usanga arwanirwa n’abasore ngo bamugire umugore, ku buryo adashobora kugumirwa.
Mu buzima busanzwe abasore bose ntibakunda kimwe kuko buri wese aba afite ibyo yumva yagenderaho gusa hari ibyo abenshi bahuriraho kandi by’ingenzi biranga umukobwa ushobora kuvamo mutima w’urugo nk’uko bakunze kubivuga.
Bimwe mu bintu biranga umukobwa muzima ushobora kubaka urugo rugakomera :
1. Umukobwa urangwa n’ubwiza karemano
Ni kenshi usanga igitsinagore kibanda ku bintu cyakisiga mu rwego rwo kongera ubwiza bwabo ku mubiri. Nyamara burya abagabo benshi usanga bakururwa cyane n’umukobwa wifitiye ubwiza karemano, kuko aba azi ko ubwo bwiza iteka azabuhorana. Si byiza cyane rero kwishyiraho ibintu birenze ku isura yawe kuko abakobwa ni beza ku kigero gikurura abagabo kabone n’ubwo baba batisize ibyo bintu.
2. Umukobwa ushikama ku wo ari we
Burya umukobwa utajahagurika ngo yerekane impinduka kuri we za hato na hato, yishimirwa n’abasore cyane kuko imico agaragaza muri icyo gihe bibaha icyizere ko batazigera bacogora kuyigaragaza. Si byiza rero ngo niba uri umukobwa usamarire akaje kose ngo wumve ko ugomba kwitwara nka runaka kuko imyitwarire y’abantu iaratandukanye cyane, wazabura ibyo ufata n’ibyo ureka ugahinduka injajwa.
3. Ntukabe nyambere mu guhamagara umuhungu
Kuri iyi ngingo twababwira ko atari bibi rwose guhamagara umuhungu, ariko wibigira akamenyero ngo uhore umuhamagara kandi ubona we ataguhamagara. Burya akenshi iyo ubona umusore atakwandikira cyangwa se ngo aguhamagare, ashobora kuba atakwiyumvamo cyangwa hari ibyo akigenzura.
4. Umukobwa usabana n’inshuti
Iyo umukobwa azi gusabana n’inshuti ariko akirinda gusamara, bituma akenshi akundwa n’abasore ku buryo bumva bifuje kumugira umugore. Baba bazi ko azabasha kubakirira abashyitsi neza, bagafata inshuti zabo neza ntibabace ku muryango ahubwo urugo rwabo rukibera nyabagendwa.
5. Umukobwa utagira ishyari
Umukobwa ugira ishyari akenshi usanga arangwa no kugira umushiha kandi no kubana n’abandi biramugora cyane kuko aba yumva abafitiye ishyari. Umukobwa utagira iyi ngeso arakundwa cyane kuko abasore bumva ko iyo umukobwa nta shyari agira aba anyurwa n’ibyo afite. Bigatuma rero bumvako igihe bazaba bari kumwe bazaba batuje bakanyurwa n’ibyo batunze.
Alice UMWALI/Umubavu.com
Igitekerezo Han uwo nanjye mbona nawamusimbura arko numukobwa ugirwa inama byongeyeho aba aribyose.
Nibyiza Muratunezeza Mukanatwigisha.
Nifujekerakubasuhuzanokubabonantibyankundira, arikondifuzumukobwa, wizeufitakazuwimibiriyombisawamurakoze
Wow nibyiza kabs nta mpamvu yo kwigira uwo utari we dabikunze pee


text:
Rulindo: Hashojwe icyiciro cya mbere cy’urugerero rw’inkomezabigwi
Ku wa 01/04/2016, hirya no hino mu Karere ka Rulindo hashojwe icyiciro cya mbere cy’urugerero rw’inkomezabigwi z’abanyeshuri barangije 2015.
Iki cyiciro cya mbere cyatangiye 29/01/2016 kikaba cyasoje uyu munsi ku wa 01/04/2016 cyari kigizwe n’abanyeshuri 1339 barangije amashuri yisumbuye mu mwaka wa 2015 baturuka mu Mirenge 17 igize Akarere ka Rulindo, aho bagenda bakora ibikorwa bitandukanye.
Umuyobozi ushinzwe imyigire mu Karere ka Rulindo, akaba yari umuyobozi w’Akarere w’umusigire muri iki gihe Bitunguramye Diogene, yibukije abanyeshuri bari mu itorero guhuza ubumenyi bavana mu ishuri n’imirimo y’amaboko, bagakunda umurimo bagakura amaboko mu mifuka badategereje kuzakora mu biro gusa.
Yagize ati “Muharanire gukunda Igihugu mugikorere, muharanire kwigira ndetse no kwihesha agaciro, kuko wakunda Igihugu utagikunda uri Umunyarwanda, ni yo waba umukire gute ukajya muri Amerika uzakomeza witwe Umunyarwanda, tugomba kugikunda tugatandukana n’abayobozi bahozeho bigishaga amacakubiri yakuruye Jenoside yakorewe abatutsi muri Mata 1994â€
Ushinzwe guhuza ibikorwa by’Itorero n’ubukangurambaga mu Karere ka Rulindo Asaba Gahima Emmanuel yavuze ko buri munyarwanda asabwa kuba intore; nk’Intore z’abanyeshuri ko bagomba kuba umusemburo w’impinduka nziza aho batuye aho banyura n’aho ariho hose.
Akomeza avuga ko mu bikorwa bakora harimo ubukangurambaga n’imirimo y’amaboko byose bifitiye inyungu abaturage n’Igihugu harimo kubigisha gusoma, isuku, kurwanya imirire mibi, kubakira abatishoboye, kubafasha kubaka no gutera imboga mu turima tw’igikoni, n’ibindi.
Uwari uhagarariye abanyeshuri bari ku rugerero mu Murenge wa Mbogo Sibomana Dieudonne,Yagize ati “Twubakiye abatishoboye 2 ubwiherero, twateye ibiti 350 ku muhanda wa Bukoro- Rurenge, twakoze ubukangurambaga ku isuku n’isukura, kuri Mituweli, ndetse twanakanguriye abaturage kuzitabira ibiganiro bijyanye n’icyunamo.
Urubyiruko rw’intore z’abanyeshuri inkomezabigwi ziri ku rugerero zasabwe kuzitabira ibiganiro mu gihe cy’icyunamo cyegereje bagasobanukirwa neza n’amateka yaranze Igihugu, bakirinda amacakubiri kugira ngo hatazongera kubaho Jenoside cyangwa ikindi kibi icyo ari cyo cyose cyahungabanya Abanyarwanda. Icyiciro cya Kabiri bazagitangira kuwa 22/04/2016 kizasoze kuwa 24/06/2016.
Tag for promotion: Students who were in Civic education training known as Itorero finished in different corners of Rulindo District


text:
Abantu benshi bagambirira kwiyegurira Imana, ariko bagatekereza ko bakererewe, bitewe n’impamvu zitandukanye. Bamwe batekereza ko kubera ibyo bakora bikomeye Imana Itabemera. Abandi batekereza ko kubera rimwe na rimwe bihana, ibintu ariko bakabona babisubiyemo, byatuma Imana ibasubiza inyuma. Hari n’ abirebaho, bakabona ntacyo babaye ariko nyamara bafite ikibazo imbere y’Imana.
Ibyanditswe byera biraturarika "Yemwe abafite inyota, nimuze ku mazi kandi n’ udafite ifeza na we naze. Nimuze mugure murye, nimuze mugure vino n’amata mudatanze ifeza cyangwa ibindi biguzi. Ni iki gituma mutanga ifeza mukagura ibitari ibyokurya nyakuri? Ni iki gituma mukorera ibidahaza? Mugire umwete wo kunyumvira mubone kurya ibyiza, ubugingo bwanyu bukishimira umubyibuho. Mutege amatwi muze aho ndi munyumve, ubugingo bwanyu bubone kubaho. Nanjye nzasezerana namwe isezerano rihoraho, ari ryo mbabazi zidahwema Dawidi yasezeranijwe"- Yesaya 55:1-5.
Ushobora kugira ubwoba ko Imana itakwemera, kuko wamaze igihe kirekire wanga imiburo, ndetse ukicuza ibyaha warangiza ukongera ukabisubira, ariko ukwiye kuzirikana iki: Ntawe Imana itababarira. Wikomeza gushyira ubuzima bwawe mu kaga utekereza gutyo.
Igitandukanye n’ ibyo, Egurira Yesu ubuzima bwawe umaramaje, nawe yiteguye kukwakira uko waba umeze kose. Imana iragukunda, yifuza kuguha ikaze no kukubabarira ikakuzuza ibyiringiro n’ ikizere cy’ ahazaza. Nagiye mbona kandi numva abantu benshi batanga ubuhamya bw’ uburyo Yesu yabagiriye neza, bagahinduka kandi bakagaraza imibereho yahindutse.
Impamvi itera ibyo byose, kandi nawe ibasha kukubaka ikanagutera kwiyegurira Umwami, ni uko yatanze ubugingo bwe ku bwacu kugira ngo tubashe kwiyunga n’Imana. Bibiliya ivuga ngo "Iki ni cyo kitumenyesha urukundo icyo ari cyo, ni uko Yesu yatanze ubugingo bwe ku bwacu" - 1 Yohana 3:16.
Ese waba ushaka kwegurira Yesu ubugingo bwawe umaramaje? Fata umwanzuro uyu munsi wihererane nawe mwenyine, umubwire nk’ incuti yawe muganire, Ubwire Yesu uti "Ndashaka kugutuza muri njye kuva uyu munsi". Maze umusabe kugaragaza ibyaba biri muri wowe bigutandukanya n’ urukundo rwe, ubyihane umaramaje. Dore ateze ibiganza yiteguye kukwakira, witindiganya.
Ni iki Yesu Kristo azagukorera kigaragaza itandukaniro? Azaguha amahoro y’umutima, maze aguhe n’ imbaraga utigeze kugira muri wowe mu mibereho yawe yose. Izaguha n’ubushobozi bwo guhangana n’ iby’ ahazaza nukomeza kumwisunga. Ntituba turi twenyine iyo tuziranye na Yesu, niyo inzira zacu zikomeye kandi ziruhije, kureba kuri we no kumwisunga birahagije ngo tubashe kubona ibyo kudukomeza no kunyura muri ibyo bikomeye.
Ariko Kristo azajya agukomeza, aguha ibyiringiro byo kugukomeza kugeza iteka ryose. Twe gutakaza ibyiringiro, ahubwo dukomeze kwizera kwacu muri Kristo no kwiringira amasezerano ye yuko igihe kimwe tuzabana mu ijuru. Amagambo dusanga muri bibiliya ni ay’ukuri; kandi n’ ayo kwizerwa. "Kandi uzaba amahoro kuko hariho ibyiringiro, ni ukuri uzakebuka ibigukikije, wiruhukire mu mahoro" - Yob 11:18.


text:
Ese koko byaba bisaba igihe kire kire cyane kugirango abatera urubariro bishime ? Mu kinyamakuru Science Daily cyasohotse kuwa 2 Mata mu 2008, kerekanye ko usanga abantu benshi hirya no hino ku isi bumva ko ngo igikorwa cy’imibonano cyagenze neza ari ikimara igihe kirekire. Nyamara aba theurapistes sexologues bo ngo baba barakoze ubushakshatsi kuri iyi ngingo maze baza kwerekana ko ngo igikorwa cyo gutera urubariro gishimishije ngo cyaba kimara hagati y’iminota 3 na 13 !
Ubu bushakashatsi bwagaragaje ibi bwakorewe ku banyamerika hamwe n’abanyacanada. Aba bashakashatsi rero barimo Eric Corty hamwe na Jenay Guardiani bakoreye ubushakashatsi ku bantu 50 bagize association yitwa Society for Sex Therapy and Research. Aba bantu rero ngo barimo aba pshychologists, aba physicians, aba social workers, aba theurapists barebana n’iby’abashakanye n’imiryango yabo hamwe n’abaforomo n’abaforomokazi.
Aba bantu rero bakoreweho ubushakashatsi kugirango hamenyekane igihe cyashimisha mu gukora imibonano, ni abantu bagiye babonana kenshi cyane n’abantu bafite ibibazo by’urubariro, ndetse bakanagerageza kubagira inama. Nibo rero bakoreweho ubushakashatsi, maze basubiza ko igihe kiza ari hagati y’iminota 3 na 13. Iyi minota aba bantu batanga ariko, ntabwo ibariyemo igihe umugabo aba agomba kumara ategura umugore we. Oya.
Ahubwo bo bavugaga gutangirana n’igihe igitsina gabo kimaze kwinjira, kugeza igihe umugabo azasohorera. Ni uko bati, ibyiza bishimisha ni uko ibyo byamara hagati y’iminota 3 na 13. Ibi byemejwe n’abantu 35 kuri ba bandi 50 babajijwe, cyangwa se, 68%. Mu gusubiza rero, bavuze ko ngo burya kuva ku minota 3 kugera kuri 7 igitsina gabo cyamaze kuboneza mu gitsina gore, ngo iyo minota iba ihagije, umugabo uyimaze yasohora nta kibazo. Ariko kandi ngo iyifuzwa na benshi ngo ko aricyo gihe icyo gikorwa cyamara, ngo ni iminota iri hagati ya 7 na 13. Mu gihe iyo umugabo amaze kwinjira hashira umunota umwe gusa cyangwa ibiri agahita asohora, ngo rwose aba akabije kumara igihe kigufi cyane !!! Ariko nanone ngo iyo arengeje ya minota 13 agakomeza, kuzageza no ku minota nka 30, ngo uwo we rwose aba yakabije, cyangwa se aba yarambiranye.
Ibi rero abantu ntibabifata kimwe, bitewe naho bakuriye, imyumvire ya sosiyete bakuriyemo. Gusa ngo ikibabaje ni uko usanga sosiyete zo muri iyi minsi zisigaye zifite imyumvire y’uko umugabo ufite igitsina kinini, ukora cyane kandi agatinda ku buryo ndetse imibonano yakorwa ijoro ryose, ngo ibyo bumva aribyo byiza cyane kuri ubu !
Nubwo nakubwiraga ariko ko ngo igikurwa kifuzwa cyamara iminota hagati ya 7 n’i 10, reka nkwibutse ko ibi ari iby’ubushakashatsi bwakozwe n’abantu bakunda guhura n’abafite ibibazo byo gutera urubariro bavuze.
Naho abantu basanzwe rero bo ku giti cyabo, bo ngo bumva ko nibura iyo umugabo amaze kugerayo, ngo yakagombye kumara nibura iminota 30 atararangiza !
Nk’uko umwe muri abo bashakashatsi akomeza abitangaza, Eric Corty, ngo uku kwishyiramo ko imibonano myiza ari imaze igihe kirekire cyane, ha handi umugore cyangwa se n’umugabo baba bategereje ko nibura bamara iyo minota 30 yose bagikora imibonano, cyangwa se bakaba banamara ijoro ryose, ngo kubera ko bidakunda gushoboka nibyo bituma havuka kutanyurwa muri icyo gikorwa, bitewe n’ibyo bintu abantu baba barishyizemo. Mu kugerageza kugarura abantu ku murongo no kuberaka ukuri aho kuri kugirango ibyo bibazo bigabanyuke, niyo mpamvu abo bashakashatsi bakoze ubu bushakshatsi, berekana rero iyi minota ishyize mu gaciro nibura iki gikorwa cyakagombye kumara.
Rimwe na rimwe ngo uzasanga hari abagabo bafite ibibazo byo kutabasha gukora imibonano kandi mbere barabibashaga, bitewe gusa n’uko bishyizemo ko bakagombye gukora imibonano igihe kirekire nk’abandi, ariko bakanga bikabananira, ya minota 30 cyangwa se rya joro ryose ntibarigereho, maze bagacika integer, bikabaviramo ibibazo.
Reba Video
Mbese Imibonano Mpuzabitsina Ishishimishije Imara Igihe Kingana Iki
Ese koko byaba bisaba igihe kire kire cyane kugirango abatera urubariro bishime ? Mu kinyamakuru Science Daily cyasohotse kuwa 2 Mata mu 2008, kerekanye ko usanga abantu benshi hirya no hino ku isi bumva ko ngo igikorwa cy’imibonano cyagenze neza ari ikimara igihe kirekire. Nyamara aba theurapistes sexologues bo ngo baba barakoze ubushakshatsi kuri iyi ngingo maze baza kwerekana ko ngo igikorwa cyo gutera urubariro gishimishije ngo cyaba kimara hagati y’iminota 3 na 13 !
at 6:34:00 AM
Labels: urukundo


text:
Bisanzwe bizwi ko abakobwa b’uburanga babona abakunzi vuba ariko hari bamwe muri bo usanga badakurura abahungu, ku buryo babarambagiza. Impamvu zibitera ngo zishingiye ku myitwarire iyi n’iyi ari na cyo gituma umuntu aba asabwa kwitwararika kuko ubwiza bugaragara inyuma atari bwo bugenderwaho gusa mu kurambagiza. Ushobora kuba uri umukobwa mwiza ariko ukabura umusore ukureba n’irihumye cyangwa ukaba uri umuhungu mwiza ariko ...Read More »
Gushaka Umukunzi
Inama zagufasha guhitamo umusore nyawe mugihe ufite benshi bagukunda
Bijya bibaho ko umukobw ayisanga mu gihirahiro yarabuze amahitamo bitewe no kuba afite abasore babiri bagukunda kandi nawe ukaba wumva ubakunze. Gusa kuko biba atari byiza ko ukomeza kubabeshya bose, uba usabwa gukora amahitamo ugafata umwe. Niyo mpamvu tugiye kukubwira bimwe mu byagufasha gukora amahitamo azakurinda kwicuza : Gisha inama abantu wizeye Kugisha inama igihe wananiwe no guhitamo ni byiza ...Read More »
Ese abagore bishimira igitsina kireshya gute ? Ni ryari bavuga ko umugabo afite igitsina kigufi ? Menya ingano nyayo y’igitsina kitagusebya imbere y’umugore “INKURU”
Waba ubeshye uvuze ko uri umugabo utaragira ikibazo wibaza ku gitsina cyawe, hari bamwe bagira ibitsina bigufi ndetse bikabatera n’ipfunwe batekereza ko batazashimisha abagore babo uko bikwiye , hari n’abandi baba bafite ibitsina birebire cyane nabo bikababera umutwaro bavuga ko nta mugore bazabona uzabyihanganira. Nk’uko abantu baremye mu buryo butandukanye hakaba ibikara n’inzobe ndetse n’abarebare n’abagufi n’ibitsina byabo nabyo biratandukanye ...Read More »
Ese Ni Ngombwa kwizera umugabo cyanee, ukabimwereka ? Kuburyo Niyo yaba yagiye Mubandi bagore Utagira ikibazo ?
Mbanje kubasuhuza bavandimwe . Nakunze gusoma inama n’ibitekerezo binyuzwa hano n’inama zubaka zanyu none najye nkaba nifuje kubagisha inama. Mfite ikibazo nshaka ko mumpaho ibitekerezo . Nakundanye n’umugabo ansanze mu bwigunge ankuruza ineza n’urukundo birangira mwimariyemo. Agahora anyingingira kumwifungurira nkamubwira byose nkanga ,ariko uko tumenyerana ngenda nirekura nagira icyo mubwira akanshimira pe,ngo kuko byamugaragarizaga ko koko mwizera. Naramukundaga cyane, yewe ...Read More »
Dore Ibintu 4 Bikomeye Bishobora Gutuma Umukobwa Ahera Kwishyiga Iwabo Yabuze Umusore Umurongora “INKURU”
Uretse uburwayi, kwiyegurira Imana cyangwa se izindi mpamvu zidasanzwe, umukobwa wese aba yifuza kubona umugabo umurongora bakabana murugo, nyamara iyo atabyitwayemo neza birangira aheze ku ishyiga, zimwe mu mpamvu zikomeye zibitera nizo ugiye kumenya. Kubenga cyane: Iyo umukobwa arambagizwa akabenga abasore cyane, kenshi birangira n’umuto, umukene cyangwa se umubi avuga yanze amubuze bityo akamera aka wa mugani w’uruyongoyongo rwagiye k’umugezi ...Read More »
Ese wari uzi ko umugore uri mu mihango ashyukwa mu buryo bworoshye?? Dore ibindi utari uzi “INKURU IRAMBUYE”
Muri Rusange iyo umugore ari mu mihango,umugabo we ntaba yifuza ko bakorana imibonano mpuzabitsina ahanini ari uburyo bw’isuku.Gusa ubushakashatsi bwagaragaje ko iyo umugore ayirimo ashobora gushyukwa mu buryo bworoshye igihe hagize ikimushotora kiganisha ku gutera akabariro. Umugore uri mumihango ashyukwa vuba cyane abagore benshi bashobora kuba ibi batabizi kuko igihe cyose ari mumihango ntaba anashaka ko umugabo amukoraho kuko kuriwe ...Read More »
Dore Imwe Mu mirongo yo Muri Bibiriya Yagufasha Kurwana Indwara y’ Ubusambanyi Yokamye Benshi
Muri iki gihe abantu bagenda bagwa mu mutego w’ubusambanyi,ugasanga abagore n’abagabo baracana inyuma ,ibyo bigatuma isezerano ryabo ryangirika, imiryango yabo igasenyuka, amakimbirane mu miryango,kutizerana,ubukene bukabije ,abana bakabura ubitaho bikagira ingaruka nyinshi ku buzima bwabo n’ibindi.Ubusambanyi ni ikintu gikwiye kurwanywa rwose kuko cyangiza imibereho ya muntu n’isezerano ry’ ugushyingirwa.Bibiliya ibivuga neza ko “nta mahoro y’umunyabyaha”abakora ubusambanyi bose ntakindi basaruramo uretse kugira ...Read More »
Ndahangayitse Cyane Mungire Inama : iyo umugore wanjye aje kunsura muri Amerika tugatera akabariro mpita ndangiza vuba kandi agishaka ko tubikora nkore iki ?
Musomyi w’urubuga rwa Imirasire abinyujije kuri email yatwandikiye agisha inama y’icyo yakora bitewe n’uko arangiza vuba mu gihe cyo gutera akabariro iyo umugore we amusanze muri Amerika mu biruhuko. Yagize ati”Nitwa Thomas ariko sindibuvuge irindi zina ryanjye kuko hari abanyarwanda bashobora kumenya bityo nkaba niteje rubanda. Ubusanzwe ntuye muri Amerika ninaho mfite akazi katagize icyo kantwaye.Navuye mu Rwanda mu mwaka ...Read More »
Burya ngo kwambara akarega k’amabere sibyiza ku mubiri w’umukobwa!bishobora guteza uburwayi
Mu gihe bamwe mu bakobwa cyangwa abagore bambara isutiye ntoya ngo itange ishusho nziza amabere yabo yegerane kandi ashinge nk’imitemeri ku uyabona, ibi ngo hari ingaruka bigira ku ngano y’uru rugingo rw’umubiri nkuko bitangazwa n’ikinyamakuru cya BMC Medical Genetics. Abahanga bo muri sosiyete ya 23andMe y’ibijyanye na ‘genomics and biotechnology’ bavuga ko kwihata aka kambaro k’imbere bishobora gutera utubyimba (tumors) ...Read More »
Musore Niba Wifuza Kumenya Uko Watereta Umukobwa Wavutse mu myaka ya za 90 soma inkuru hano “REBA HANO”
Abana bavutse mu myaka ya za 90 ubu barakuze, bamwe bafite akazi keza kandi gakomeye ndetse wenda barimo kurambagizwa n’abantu bakuze batigeze bamenya imibereho y’abavutse mu myaka yo muri icyo gihe. Aba bana bakuriye mu bihe bitandukanye, bakuze za televiziyo zaraje aribo bahinduranya amasheni y’ibyo bashaka kureba ndetse bafite na za telefoni bigengaho. Ku musore wavutse muri za 80 cyangwa ...Read More »


text:
Mukashema Claudine, umukobwa w’imyaka 20 wo mu Murenge wa Rubaya mu Karere ka Gicumbi, afite umwana w’imyaka 2 yabyaye ubwo yigaga mu mwaka wa gatandatu w’amashuri abanza.
Avuga ko yahuye n’umugabo bararyamana, amaze kumenya ko yamuteye inda ahita atoroka ajya muri Uganda, dore ko Umurenge wa Rubaya Mukashema avukamo uhana imbibi n’iki gihugu.
Ngo nyuma yaho yaje kujya muri club ya Imbuto Foundation ikorera mu Murenge we, maze ahabwa amahugurwa ku buzima bw’imyororokere amufasha kwirinda kuba yatwara indi nda no kuva mu bwigunge.
Kuri ubu Mukashema arera umwana wenyine, abana na mama we utifashije kuko se atakiriho.
“Nari umuhanga, sinarengana batatu ba mbere. Ubu umwana yarakuze, mbonye uwamfasha kubona ibikoresho nasubira mu ishuri, ariko ntitwifashije.”
Mukashema agira inama abandi bakobwa kwifata, bakirinda gushukwa n’utuntu tudafite agaciro abagabo babashukisha kugira ngo badatakaza amahirwe bafite nk’uko na we yayatakaje.
“Hari nk’igihe abanyeshuri bataha, ugasanga abakobwa banyuze ku gasantere, abagabo bakabagurira icyayi n’amandazi bakaba banaheraho babashuka bakaba batakaza amahirwe yabo.”
Umuryango Imbuto Foundation n’abafatanyabikorwa bawo uri gushyira mu bikorwa gahunda yo kwigisha urubyiruko ibijyanye n’ubuzima bw’imyororokere.
Ubwo uyu muryango wari wagiye gukora ubu bukangurambaga mu Karere ka Gicumbi mu Murenge wa Rubaya mu Rwunge rw’Amashuri rwa Gishambashayo, Umulisa Henriette wari uhagarariye Imbuto yibukije urubyiruko ko gusobanukirwa imihindagurikire y’umubiri bibafasha kwirinda.
Umulisa yasabye urubyiruko cyane cyane abakobwa kwirinda inda zitateganyijwe, SIDA n’izindi ndwara zandurira mu mibonano mpuzabitsina birinda ababashuka, banasobanukirwa imiterere n’imikorere y’umubiri wabo.
Ubu bukangurambaga bwanajyanye no gupima ababishaka agakoko gatera SIDA, mu bipimishije hakaba hari higanjemo urubyiruko ruri hagati y’imyaka 10 na 24.
izubarirashe@gmail.com


text:
Ni iki cyatumye Yesu abambwa ku musaraba?
Nk’uko byari byarahanuwe, igihe cyarageze Yesu arapfa. Urupfu rwa Yesu abantu barwitwayemo mu buryo butandukanye. Bamwe baramwishe, ndetse babikora bumva nta mutima ubacira urubanza kuko bari bamugeretseho ibirego bakamwita umunyabyaha. Gusa n’ubundi Yesu yari yikoreye ibyaha, ariko uburyo babivugamo si ko biri.
Kimwe mu byaha bikomeye Yesu yaregwaga ni ukwigereranya, kuko yababwiye ko ari Umwana w’Imana. “Abayuda baramusubiza bati ‘Dufite itegeko, ku bw’iryo tegeko akwiriye gupfa kuko yigize Umwana w’Imana’” Yohana 19:7.
Nta gitangaje kubona ab’isi batazi icyatumye Yesu apfa, ahubwo ikibabaje ni ukubona Abakristo benshi b’iki gihe batazi icyo Umwami wabo yazize. Ubu butamenya butuma bakomeza kwikorera umutwaro w’ibyaha, kuko batazi uwabibakuyeho. Ku ngoma y’Abaroma, ibivume ni byo byabambwaga ku musaraba. Bashoboraga kuba abajura ba ruharwa, abicanyi, abagomeye Leta cyangwa se amategeko ya Mose n’abandi. Muri ibi byose Yesu ntacyo yari yakoze, ariko yari yikoreye ibyo byaha byose ndetse n’ibindi bitavuzwe aha. Ni na cyo cyamwambuye ubudahangarwa bigatuma abana b’abantu bashobora kumufata.
Ku munsi ukurikira uwo yamubatirijeho, Yohana yahamije ibya Yesu ati “Nguyu Umwana w’intama w’Imana, ukuraho ibyaha by’abari mu isi” (Yohana 1:29). Mbese Yesu yakuyeho ibyaha by’abari mu isi ate? Igituma Abakristo benshi badakomera mu byo bizera ndetse ngo babe abagabo bo kubihamiriza abandi, ni uko batazi uburyo Yesu yabakuyeho ibyaha byabo. Hariho ndetse abavuga ko bakijijwe bakanabiririmba, ariko bakigendana umutwaro w’ibyaha.
“Nguyu Umwana w’intama w’Imana, ukuraho ibyaha by’abari mu isi.” Mu Isezerano rya Kera byagendaga bite? Iyo umuntu yakoraga icyaha, yazanaga umwana w’ihene cyangwa uw’intama akamuha Aroni umutambyi mukuru na we akamurambikaho ibiganza. Intego yo kurambika ibiganza mu ruhanga rw’umwana w’intama, byari ukugira ngo bamukorere ibyaha by’uwo wazanye igitambo (Abalewi 4:13-21, 16:1-30).
Byaje kunanirana rero, Imana ibona ibitambo by’impongano bidashobora kweza ababitamba. Abantu bahoranaga umutwaro w’ibyaha, ku buryo n’umutambyi ubwe yabanzaga kwitambirira igitambo cy’ibyaha kugira ngo ahumanuke mbere yo kwinjira ahera ngo atambirire abandi. Byageze aho ndetse Imana itegeka Aroni umutambyi mukuru ko azajya atambirira ibyaha by’umwaka wose. Ibi yabikoze mu rwego rwo kuborohereza umutwaro, ariko na byo biba iby’ubusa kuko bitashoboraga guhesha umuntu kwezwaho ibyaha bye (Abaheburayo 10:3).
Bitewe n’uko rero Imana yashakaga gukiza umuntu ngo izabane na we iteka ryose mu bwami bwo mu ijuru, yagombaga kumubonera impongano y’ibyaha y’ibihe byose, aho bitazaba ngombwa ko yongera kujya atamba ibitambo by’ibyaha bye cyangwa se ngo byongere kumurega ukundi. “Uko gushaka kw’Imana ni ko kwatumye twezwa, tubiheshejwe n’uko umubiri wa Yesu watambwe rimwe gusa ngo bibe bihagije iteka” (Abaheburayo 10:10).
Yesu yagombaga kuza, akikorera ibyaha byacu kugira ngo bituveho bityo abe atwunze n’Imana. Nk’uko rero mu Isezerano rya Kera umutambyi yarambikaga ibiganza mu ruhanga rw’igitambo kugira ngo agishyiremo ibyaha, hagombaga kuba umutambyi ukorera Yesu ibyaha byacu. Uwo nta wundi ni Yohana, wabyawe na Zekariya umutambyi wakomokaga mu mugabane wa Abiya. Imana yari yarashyizeho itegeko ridakuka, ko umuryango wa Aroni wo mu Balewi ari wo ugomba gukomokamo abatambyi. Yohana Umubatiza ni we wabaye umutambyi wa nyuma, kuko Yesu ari we wabaye igitambo cy’iteka ryose.
Yohana Umubatiza ni umuntu w’ingenzi mu kwizera kwacu. Yesu yahamije ibye ati “Ndababwira ukuri yuko mu babyawe n’abagore ari nta wuruta Yohana…” Luka 7:28. “Kuko abahanuzi bose n’amategeko byahanuye kugeza igihe cya Yohana, kandi niba mushaka kubyemera, ni we Eliya wahanuwe ko azaza. Ufite amatwi yumva niyumve” (Matayo 11:13-15).
Yohana umutambyi rero yakoreye Yesu ibyaha byacu ubwo yamubatizaga amurambitse ibiganza mu ruhanga mu Ruzi rwa Yorodani, adukuraho ibyaha byacu rimwe gusa ngo bibe bihagije iteka. Ibi byasohoje gukiranuka kw’Imana, duhinduka abakiranutsi kuko ibyaha byacu Yesu yabidukuyeho. “Emera ubikore, kuko ari byo bidukwiriye ngo dusohoze gukiranuka kose” (Matayo 3:15). Bibiliya itubwira ko ibihembo by’ibyaha ari urupfu. Kuko ibihembo by’ibyaha ari urupfu, ariko impano y’Imana ari ubugingo buhoraho muri Yesu Kristo Umwami wacu” (Abaroma 6:23). Ni cyo gituma Yesu yagombaga kubambwa ku musaraba agapfa mu cyimbo cyacu, kuko yari yikoreye ibyaha byacu.
None se kuki abantu bakomeza kwikorera ibyaha kandi Yesu yarabibakuyeho? Niba ucyikoreye umutwaro w’ibyaha, biragusaba kugenzura kwizera kwawe ugakorera Yesu ibyaha byawe kuko ari we wabibambiwe ku musaraba. Wibuke ko nta byaha bizagera mu ijuru. Abizeye by’ukuri ko Yesu yabakuyeho ibyaha byabo ni bo bazabana n’Imana mu ijuru. Ku bw’imbabazi z’Imana rero, izere nonaha maze ukorere Yesu ibyaha byawe. Imana iguhe umugisha.
Simeon Ngezahayo.


text:
Umuhanzi Davis aravuga ko agiye gutangiza ubukangurambaga “campaign” bwo kurwanya imirire mibi mu bana, aho azajya akoresha ibitaramo bizajya birebwa ku buntu.
Ubu bukangurambaga bukazatangira mu ntangiriro za Gicurasi 2016 aho azazenguruka u Rwanda n’abandi bahanzi bazaba bemeye kumufasha.
Davis uzwi mu ndirimbo “Biryogo” avuga ko bazazenguruka uturere twose tw’u Rwanda bahereye mu Mujyi wa Kigali ati “Bitenyijwe ko Roadshow ya mbere izabera mu Mujyi wa Kigali, urugendo ruzatangirira ku Kimisagara, hakurikireho mu Karere ka Muhanga, Nyanza , Huye, Musanze n’ahandi.”
Akomeza avuga ko ibi byose azabifashwa n’umubyeyi we udahwema kumuba hafi muri muzika ati“nagize igitekerezo cyo gukora ubukangurambaga bwigisha imirire mibi mu rubyiruko, ndamwegera ndabimubwira yumva ni byiza yemera ko azamfasha ndetse agiye no kunshakira abaterankunga.”
Davis avuga ko ari gukora indirimbo ijyanye n’iki gikorwa “Campaign” ikaba izasohoka mbere y’uko ibitaramo bitangira.
Mu kiganiro umubyeyi wa Davis akaba n’umujyanama (manager) we yagiranye n’ikinyamakuru Izuba Rirashe yavuze ko yahisemo kumufasha kuko yari amaze igihe abimusaba, ati“yambwiye ko yifuza kuzenguruka mu turere rwose tw’u Rwanda akora ubukangurambaga mu babyeyi abigisha kwirinda indyo mbi kuko yasanze ari ikintu gikomeye mu Rwanda ndetse no ku Isi yose, numvise ari ikintu cyiza kuko gifite akamaro kanini ku Banyarwanda nemera kubimufashamo.”
Avuga ko yifuza ko mbere yo gutangira bazajya bakora urugendo Davis ari kumwe n’abakunzi be noneho basozereze ku gitaramo “Roadshow”.
Bumwe mu butumwa bazajya batanga harimo kumenya inkongoro kuri buri mwana, akarima k’igikoni n’ibindi.
Ni muri urwo rwego nibamara kuzenguruka u Rwanda bazahita berekeza no mu bigo by’amashuri yisumbuye kuko ubu bukangurumbaga bifuza ko bugera ku rubyiruko cyane.


text:
Imana ntigira amazinda. Iyo bibaye ko yibagirwa, iba yabihisemo kubw’inyungu zacu. Ibi byose biterwa nuko idukunda cyane kandi ihora ingambiriye kutugirira neza.
Bibiliya itwereka ibice byinshi aho Imana ubwayo ifata icyemezo cyo kwibagirwa ku neza yacu.
Bibiliya itwereka ingero nyinshi zerekana uko Imana ivuga ko hari ibyo yibagirwa kubwo gukunda umuntu yacunguje amaraso y’igiciro cyinshi.
reka dusome bimwe mu byanditswe bigaragaza zimwe muri zo ngero:
Abaheburayo 8:12 - Kuko nzabababarira gukiranirwa kwabo, Kandi ibyaha byabo sinzabyibuka ukundi."
Abaheburayo 10:17- "Ibyaha byabo n’ubugome bwabo sinzabyibuka ukundi."
Yesaya 43:25 - Ubwanjye ni jye uhanagura ibicumuro byawe nkakubabarira ku bwanjye, kandi ibyaha byawe sinzabyibuka ukundi. Kubera kumenya ibi, Dawidi yigeze ayisaba kwibagirwa mu isengesho rye. Asenga avuga ati”Ntiwibuke ibyaha byo mu busore bwanjye cyangwa ibicumuro byanjye, Nk’uko imbabazi zawe ziri abe ari ko unyibuka, Ku bwo kugira neza kwawe Uwiteka. Zaburi 25:7.
Ibi byose bigaragaza ko Imana yirengagiza ibyaha n’ibicumuro byacu kugira ngo iduhe imbabazi zayo, Ubuntu no kutugirira neza. Nicyo gituma mu ijambo ryayo ivuga ko niyo ibyaha bya muntu byatukura tukutuku, izabyeza bigasa na sheregi. Ibyo nta wundi bifitiye inyungu uretse uwo Imana ibikoreye. Nguko uko Imana yirengagiza ibintu biyigoye muri kamere ya muntu kugira ngo imubabarire abone umugisha w’agakiza.


text:
Imana ntiyababarira iri terabwoba; Kuri uyu wagatatu taliki ya 24 Nzeli 2014 muri Leta z’unze ubumwe z’Amerika; Barack Obama yahamagaje abayobozi b’umuryango w’abibumbye (ONU/UN) kugira ngo bafatanyirize hamwe kwiga ku buryo bwo kurwanya bivuye inyuma intagondwa zigendera ku matwara ya kisilamu ISIS (Islamic State).
Perezida wa Leta zunze ubumwe z’Amerika Barack Obama
Obama akaba yabahamaje muri iyi nama kugira ngo bamufashe kurwanya bivuye inyuma ISIS ndetse n’ibikorwa byose by’ubuhezanguni bwishingikirije ku idini aho buva bikagera.
Nk’uko tubikesha "Christianpost.com" na "The Guardian"; Icyi cyifuzo cye cyikaba cyije kandi nyuma y’ibikorwa by’indengakamere yanavuze ko bidashobora kwihanganirwa uyu mutwe wagiye ukora kandi urimo gukora wibasira abakristo mu gihugu cya Irak ndetse na Siriya. Mu ijambo yageje kuri aba bayobozi bo muri ONU; yagize ati “Si ibyo kuguma mu magambo gusa. Twese hamwe dukwiye gufatanyiriza hamwe tugafata ingamba zifatika zo kurwanya ibikorwa byose bibi by’uyu mutwe”. Ibikorwa bibi byose bakomeje gukora n’Imana ntiyabyihanganira”.
Mu ijambo yakomeje agira ati “ kariya gatsiko k’iterabwoba kazwi nka ISIS kagomba gusenywa kakavaho. Abakobwa, abagore bahohotewe bafatwa ku ngufu ndetse bagirwa ibokoresho by’intambara, abana bishwe urubozo, hari abajugunywe mu byobo, abandi bicwa n’inzara. Ibyo Imana ntiyabasha kubyihanganira”.
Ibi bikorwa by’iyica rubozo byibasiye abakrito mu gihugu cya Irak na Siriya.
Birashoboka ko ibibazo nk’ibi byibasiye abakristo bitari hariya mu burasirazuba bwo hagati bw’isi gusa, nawe nibikugeraho ntibizagutungure kuko na na Yesu Yabibayemo. Icy’ingenzi ni ugukomera mu kwizera ndetse ntunacike intege.
Muri Bibilya Yesu Yaravuze ngo “ Ab’isi nibabanga, mumenye ko babanje kunyanga batarabanga (Yohana 15:18).
Undi murongo ukavuga uti “Dufite amakuba impande zose ariko ntidukuka imitima, turashobewe ariko ntitwihebye, turarenganywa ariko ntiduhanwa, dukubitwa hasi ariko ntidutsindwa rwose. Tugendana mu mubiri iteka urupfu rwa Yesu, ngo ubugingo bwa Yesu na bwo bugaragarire mu mibiri yacu, kuko twebwe abazima dutangwa iteka ngo dupfe baduhora Yesu, kugira ngo ubugingo bwa Yesu na bwo bugaragarire mu mibiri yacu izapfa. Nuko rero urupfu ni rwo rukorera muri twe, naho muri mwebwe ubugingo ni bwo bubakoreramo” (2 Abakorinyo 4:8-12).


text:
Uruhinja rwatawe mu musarani wa metero 8 ntirwapfa
Umwana w’umukobwa ukivuka yatawe mu musarani wa metero 8 z’ubujyakuzimu akurwamo akiri muzima, ahita ajyanwa kwitabwaho n’abaganga mu bitaro bya Kirehe.
Mu ijoro rishyira tariki 3 Nyakanga 2017, mu Kagari ka Muganza Umurenge wa Gatore mu Karere ka Kirehe, umukobwa w’imyaka 21 yamaze guta uwo mwana mu musarani ahita atoroka afatirwa mu gikoni cy’umuturanyi, nk’uko byemezwa na Iyamuremye Antoine umunyamabanga nshingwabikorwa w’Umurenge.
Yagize ati “Abaturage bakimenya ayo makuru ko hari umwana watawe mu musarani, bacukuye bamukuramo akiri muzima, kubera ko nyina yari yatorotse twahise twohereza umwana kwa muganga mu bitari bya kirehe kandi kugeza ubu ubuzima bwe bumeze neza nta kibazo afite”.
Iyamuremye yavuze ko nyuma yo gutabara umwana abaturage bakoze amarondo yo gushakisha uwataye umwana hafatwa umukobwa. Bamusanze aryamye mu gikoni cy’umuturanyi bamushyikiriza Police ikorera i Gatore.
IP Jean Bosco Dusabe,umuvugizi wa Polisi mu ntara y’Iburasirazuba , yavuze ko batangiye gukurikirana babaza uwo mukobwa niba ari we nyina w’umwana koko n’icybimuteye.
Ati “Twatangiye kumukurikirana nk’uko amategeko abiteganye kuko bifatwa nko kwihekura kuko yamutaye mu musarani agamije ko apfa.”
Yavuze ko ari icyaha gihanishwa ingingo y’143 yo mu gitabo cy’amategeko ahana y’u Rwanda, ati “Nawe twamujyanye kwamuganga kugira ngo avurwe kuko yamutaye agahita yiruka ntiyabona ubuvuzi bw’ibanze”.
Avuga ko kuva muri 2017mu ntara y’Iburasirazuba, ibyaha byo kwihekura byasaga nibyahagaze kuko mu karere ka Kirehe aricyo cyaha gikozwe muri uyu mwaka. Ikindi giherutse gukorerwa mu Karere ka Gatsibo muri Gicurasi 2017.
Ingingo y’143 yo mu gitabo cy’amategeko ahana y’u Rwanda, ivuga ko kwihekura ari ubwicanyi bukorewe umwana wabyaye cyangwa uwo ubereye umubyeyi mu buryo bwemewe n’amategeko ko bihanishwa igifungo cya burundu.
Ibitekerezo ( 5 )
Imana Ishimwe. Nimurebe Namwe Ubuzima Bw’uruhinja Rukivuka Muri W.C Ya M 8, njye nshimiye abo bakoze ubwo butabazi Imana Ibafashe Uwo Mwana Azabeho.
ariko se koko,bagiye bihangana bakarengera ubuzima bwa muntu.erega iyo bajya gutwara izo nda,baba babitekerejeho,bivuze ngo bagomba no kurere abo bana,ariko se ubwo uwari waramuteye iyo nda we ati iki?aha ni ahanyagasani rwose.
Uwo mwana azabaho neza, undi agiye gufungwa yicuze nta garuriro. Imana ishimwe k’ubw’ako kamarayika yarinze kakabaho! Glory be to our God!
Muzadukurikiranire amakuru y’uwo muziranenge!


text:
Rwangombwa yavuze ko ibigo byahombye cyane mu 2006, abari barabibikijemo amafaranga bakishyurwa 50, ariko ibigo byahombye nyuma birimo za ICT na COJAD nta kintu bahawe.
Ubwo yatangazaga uko ubukungu bw’igihugu buhagaze, yavuze ko amafaranga azishyurwa aba bantu yamaze gushyirwa mu ngengo y’imari y’uyu mwaka wa 2016/2017 kandi ba nyirayo bazishyurwa bitarenze amezi abiri ari imbere.
Ati “Hari itegeko ryagiyeho rifasha abantu bashyize amafaranga mu kigo cy’imari kigahomba. Ariko icyo kigega ni amafaranga make cyane ya ba bandi bafite n’ubumenyi buke mu kumenya ingorane ziba mu gushyira amafaranga muri ibyo bigo. Icyo kigega nigitangira gukora ni amafaranga make atarenze 500 000 Frw ku muntu, uramutse ubikije amafaranga mu kigo cy’imari kigahomba.”
Rwangombwa yavuze ko mu kubara gutyo basanze baba bishyuye hafi 85% by’ababikije mu bigo by’imari.
Ati “Ntibivuze ko wa wundi wabikije miliyoni zingahe azabona amafaranga ye. Kuko hari ibigo by’imari byinshi bihomba. Nawe kubo ubitsamo ugomba kugira uruhare mu guhitamo ikigo cy’imari ukorana na cyo. Wenda hamwe biragoye kuko hari abantu batuye ahantu haba ikigo cy’imari kimwe gusa, nta handi afite yabitsa, ariko tuvuga ko na we iyo ufashe icyemezo mu kubitsa mu kigo cy’imari, ugomba kugiramo uruhare haramutse habayemo ikibazo mukamenya ko hari icyo ushobora gutakaza.”
“Twari twaganiriye na Minisiteri y’Imari n’Igenamigambi na Minisiteri ishinzwe ubucuruzi, leta ifata icyemezo ko igiye gushakisha amafaranga ifasha abo bantu bose kwishyurwa 75% by’amafaranga yose bari barabikije mu bigo by’imari, 25% yo ni uruhare rwabo babikije muri ibyo bigo. Ni amafaranga agomba kuva mu ngengo y’imari kandi uyu mwaka yashyizwemo, turahamya ko mu kwezi kwa cyenda bitarenze ukwa cumi, abo bari barahombye mbere bishyuwe 50% bazongerwaho 25%, abatarahawe na gato bahabwe 75%, iyo dosiye ifungwe.”
Amafoto: Mahoro Luqman


text:
Abatagatifu bose ni umunsi ukomeye cyane muri Kiliziya gatolika.
Buri mwaka, mbere gato y’uko umwaka wa liturijiya urangira, Kiliziya yose ihimbaza umunsi mukuru w’Abatagatifu bose, ari bo bakristu bari kumwe n’Imana bakaba badusabira.Duhimbaza iyo ‘’mbaga nyamwishi y’abantu umuntu adashobora kubarura,yaturutse mu mahanga yose,mu miryango yose, mu bihugu byose no mu ndimi zose’’(Hish7,9a).
Buri mutagatifu ukwe abeshwaho no guhora arangamiye ikuzo ry’Imana, akayirebera amaso ku maso mbese akibera mu rukundo rwayo. Ni Papa Gerigori wa IV washyize uwo munsi mukuru kuwa 01 Ugushyingo hari mu kinyejana cya IX.


text:
Home > Tidjara Kabendera yaraze ubuheta bwe ikivi yananiwe kusa
Tidjara Kabendera yaraze ubuheta bwe ikivi yananiwe kusa
Umunyamakurukazi wa Radio na Televiziyo by’igihugu Tidjara Kabendera benshi bazi nka TK yateruye amagambo y’inkoramutima maze abwira ubuheta bwe ko hari ikivi gikomeye cyamunaniye bityo ko akimuraze ngo ariwe uzacyusa.
Ni mu magambo uyu mugore akaba nyina w’abana bane yacishije ku rukuta rwe rwa Instagram na Facebook, aho yateruye amagambo aremereye yo mu ndirimbo ya nyakwigendera Rugamba Sipiriyani yitwa ‘Ikivi’ maze ayaherekeresha isengesho asaba Imana ndetse anayishimira.
Yatangiye agira ati “Cya kivi nateruye kirananiye...ndikamata ngo nkyuse ngasusumira..ndumva intege ari nkeyaaaa...cyananiye nkibyuka ndarekera urumve shami nashibutse...icyo kivi ni icyawe...kuva ubu nguhariye kucyusa...mwana wanjye uzabe ingenzi.”
Tidjara ni nyina w’abana bane, abahungu 2 n’abakobwa 2
Kuri aya magambo yongereyeho iri sengesho ati “Mana ni wowe uzi ibyo tutazi nk’abantu...Iri shami nashibutse ndifuza ko rizusa ikivi natangiye...turabyina tuvamo...gusa warakoza gutuma nitwa mama...by’umwihariko mama we nk’ubuheta bwanjye.”
Aya magambo yari aherekeje ifoto y’uyu mubyeyi ateruye uyu mwana akiri uruhinja ifatanye n’iyo bari kumwe ubu yarakuze, bikaba byari mu rwego rwo kumwifuriza isabukuru nziza dore ko yegereje kuko izaba muri uku kwezi k’Ukwakira.


text:
Abari hagati ya 300 na 400 bakiriye agakiza mu ivugabutumwa Korale Betaniya yakoreye I Wawa
Kuri uyu wa Gatandatu Tariki ya 02 Nyakanga 2016, korali Betaniya yo mu itorero ADEPR Rubavu, Paruwasi ya Gisa umudugudu wa Ruhangiro yakoze urugendo rw’ivugabutumwa mu kigo Iwawa Rehabilitation Center giherereye ku kirwa cy’ I Wawa, aho abari hagati ya 300 – 400 bakiriye agakiza.
Umuyobozi w’iki kigo Bwana BIZIMANA Servelien yatangarije agakiza.org ko ikigo ayoboye cyatangiye tariki ya 10 Gashyantare 2010 aho ku ubufatanye na MYICT bafasha urubyiruko rwokamwe n’ibiyobyabwenge babigisha imyuga itandukanye no kwihangira imirimo, bakaba banakorana n’amadini n’amatorero bya gikirisito atandukanye mu bikorwa by’ivugabutumwa aho kuri ubu bamaze gusinyana amasezerano y’ubufatanye n’atari macye, akaba ari no muri urwo rwego korali betaniya yaje mo.
Abayobozi batandukanye bari muri iki giterane
Korali Betaniya yari iherekejwe n’abakozi b’Imana batandukanye barimo umushumba w’itorero ADEPR Gisa Pastor MIKATIRE Elizaphan, Pastor HABYARINKA Jean De Dieu na Pastor IYAKAREMYE Jean Claude, bose hamwe bakaba barageraga kuri 57, bakiranywe urugwiro n’ubuyobozi bw’ishuri ndetse n’abashinzwe umutekano kuri iki kirwa, Bwana BIZIMANA akaba yakomeje ashimira amatorero n’amadini bafatanya icyo gikorwa dore ko ngo asanga bitanga umusaruro munini kuko benshi bamaze gukira ubu bubata bw’ibiyobya bwenge, ikindi ngo uretse kuza kuvuga ubutumwa Iwawa, amadini ya Gikirisitu akomeza gukurikirana aba banyeshuri iyo basubiye mu buzima bisanzwe, aho gusubira kurara mu biraro no ku makarito bakabafasha mu buryo butandukanye bwo kubaho neza.
Bahagurutse I Rubavu saa kumi n’ebyiri za Mugitondo berekeza I Wawa ( 06:00Am)
Habura iminota igera ku icumi dore uko barebaga I Wawa
Nyuma y’isaha ebyiri n’iminota 40 Bamaze kugera Iwawa
Bafashijwe bikomeye n’indirimbo n’ubutumwa byahavuguwe
Korali Betaniya iririmba


text:
Ubwo Abadage barwanaga na’ababiligi bari barakoronije Kongo Mbiligi baje kuneshwa maze bimwe mu bikoresho bakoreshaga muri iyo ntambara birimo ubwato bw’intara basize baroshye mu kivu. Hashize iminsi leta y’u Rwanda iri mu biganiro na Leta y’u Budage ngo bataburure ubu bwato bukoreshejwe mu ngoro ndangamurage ariko ntacyo ibyo biganiro biratanga magingo aya.
Ubwo Abadage barwanaga na’ababiligi bari barakoronije Kongo Mbiligi baje kuneshwa maze bimwe mu bikoresho bakoreshaga muri iyo ntambara birimo ubwato bw’intara basize baroshye mu kivu. Hashize iminsi leta y’u Rwanda iri mu biganiro na Leta y’u Budage ngo bataburure ubu bwato bukoreshejwe mu ngoro ndangamurage ariko ntacyo ibyo biganiro biratanga magingo aya.
Ubu bwato butabye ku nkengero z’ikiyaga cya Kivu mu mudugudu wa Kagugu, mu Kagari ka Musure, mu Murenge wa Mushubati mu Karere ka Rutsiro, bukaba bwaratabwe n’Abadage mu Kivu nyuma yo gutsindwa intambara ya mbere y’isi kugirango Ababibiligi batazabwitwarira. Abaturage bahaturiye bemeza ko bajya babona imishumi y’ubwo bwato.
- Umulisa Alphonse arinze yirukanwa mu kazi atarangije gutaburura ubwato bw’Abadage buri mu kivu
Muri 2014, Alphonse Umulisa yatangaje ko intara ya Rhenanie Palatinat yo mu Budage bafitanye imikoranire myiza bakaba bagiye no gufatanya gutaburura ubwo bwato mu kiyaga cya Kivu. Icyo gihe mu magambo ye yagize ati: "Ubu mu minsi ya vuba bagiye gutangira kudufasha kuvana mu Kiyaga cya Kivu ubwato bwarwanye mu Ntambara ya Mbere y’Isi."
Muri Nzeri 2014 kandi, ubwo Habineza Joseph wari Minisitiri w’Umuco na Siporo yasuraga ingoro ndangamurage yari yuzuye mu karere ka Karongi, yeretswe ubu bwato maze nabwo Alphonse Umulisa avuga ko harimo gushakishwa uburyo ubwo bwato bwazakurwa mu Kivu noneho bugashyirwa mu mutungo bazajya berekana cyane ko ngo bubitse amateka akomeye hagati y’u Rwanda n’u Budage.
Icyo gihe yavuze ko barimo kuvugana na Minisiteri y’Ingabo kugira ngo bashakire hamwe uko ubwo bwato bwakurwa mu Kivu dore ko ngo bivugwa ko bwafashaga Abadage cyane mu ntambara ya mbere y’isi yose.
Ibi Umulisa Alphonse yongeye kubisubiramo mu mpera za 2015 ariko yarinze afungwa ndetse anirukanwa burundu mu bakozi ba Leta atabigezeho.
Inama y’Abaminisitiri yateranye kuri uyu wa Gatatu tariki 12 Ukwakira 2016, yemeje Iteka rya Perezida ryirukana Burundu mu Bakozi ba Leta Bwana Umulisa Alphonse, wari Umuyobozi Mukuru w’Ikigo cy’Ingoro z’Igihugu z’Umurage w’u Rwanda kubera amakosa akomeye yakoze mu kazi.
N’ubwo aya makosa akomeye yakoze mu kazi atatangajwe mu byemezo by’Inama y’Abaminisitiri, hari ibizwi aregwa kuko yafunzwe muri Gicurasi uyu mwaka akurikiranyweho ibyaha bitatu birimo kunyereza umutungo wa Leta, gutanga amasoko ya Leta mu buryo bunyuranyije n’amategeko ndetse no kwangiza ibya Leta.
Nkindi Alpha
Ibitekerezo
ubwo bwato nibabukuremo bushobora kuba burimo ubundi butunzi bukomeye! Kanda hano umusubize